Špirić: Dogovor predstavlja poraz političkog Sarajeva koje nema viziju | HSPF.info – Portal Hrvatskog studentskog politološkog foruma\nŠpirić: Dogovor predstavlja poraz političkog Sarajeva koje nema viziju\nPredsjedajući Vijeća ministara BiH Nikola Špirić izjavio je da je Republika Srpska pokazala da želi biti dio europske priče i da primjenjuje europske standarde.\n“Ovdje se pokazalo da RS ima viziju i pobijedila je snaga argumenata sa kojima je predsjednik RS-a Milorad Dodik nastupio u Narodnoj skupštini RS. Ključna je stvar što je parlament RS-a definirao pitanje i odredio datum referenduma, jer je to probudilo Bruxelles koji je shvatio da se mora provesti reforma pravosudnog sustava u BiH”, rekao je Špirić sinoć gostujući na Radio-televiziji RS.\nPrema njegovim riječima, pobijedila je jasna vizije kuda ide RS, a centar dijaloga je izmješten iz Sarajeva u Banja Luku koja je spremna na dijalog. “RS se izborila za pravo da bude partner EU. Današnji dogovor predstavlja poraz političkog Sarajeva koje nema viziju”, dodao je Špirić sinoć za RTRS.\nOn je istakao da brine spavanje političkog Sarajeva, te da RS želi doprinijeti formiranju Vijeća ministara BiH. “Nesporazumi su zapravo u Federaciji BiH u kojoj se mora znati ima li legalnu vlast. Uloga visokog predstavnika u BiH svela se na liječenje bolesnih ambicija političkog Sarajeva”, zaključio je Špirić.


Javno - istrazivanja - Javna rasveta: novi ugovori za iste firme\nNameštanje javne rasvete\nKompanije koje su potpisale 14 od 16 ugovora za zamenu javnog osvetljenja novim LED svetiljkama i koje su povezane sa ljudima bliskim vrhovima mađarske i srpske vlasti, dobile su još tri posla ukupno vredna preko 8 miliona evra.\nNove ugovore o javno-privatnom partnerstvu potpisale su opštine Kovačica, Stara Pazova i Svilajnac, čime se broj poslova koje su dobile iste firme povećao na 17, a ukupna vrednost na preko 33 miliona evra.\nU Staroj Pazovi biće zamenjeno 8.328 svetiljki za 5,4 miliona evra, što ga čini drugim najvećim poslom posle Kruševca, gde je zamenjeno 12.545 svetiljki za 6,7 miliona evra.\nPosao je dobila grupa koju čine U Light, Smart Energy Investment i Keep Light, na tenderu gde drugih ponuđača nije bilo.\nUslovi su bili da je ponuđač u poslednje tri godine zamenio duplo više svetiljki nego što projekat zahteva - 16.656 i da u istom periodu ima ukupni godišnji poslovni prihod od najmanje 800 miliona dinara.\nZoran Stipanović, stručnjak za javno-privatno partnerstvo kojeg opštine angažuju da sastavlja konkursnu dokumentaciju, među kojima su i Kruševac i Stara Pazova, rekao je ranije za BIRN da je razlog tako visokih zahteva ozbiljnost i obim projekata, kao i da je to zakonski maksimum.\nIz kabineta predsednika opštine Stara Pazova rekli su za BIRN da nisu upoznati sa političkim vezama ovih firmi, kao i da je sve urađeno po zakonu.\nU opštini Kovačica konkurencija je bio ogranak mađarske firme Smart Energy Investment, koja je poslovni partner firmi „pobednica“.\nKako je pokazalo istraživanje BIRN-a, radi se o firmama Elios SRB, ENEF, Esco Elios, U Light Kft iz Budimpešte, koje su povezane sa mađarskom firmom Elios. Elios je bio u vlasništvu zeta mađarskog premijera Viktora Orbana i pod istragom Evropske kancelarije za borbu protiv korupcije (OLAF).\nSa njima poslove osvetljenja dobija i Resalta, koja je u vlasništvu slovenačke Resalte, čiji je suvlasnik bivši poslodavac premijerke Ane Brnabić. Zamenu javne rasvete rade zajedno sa firmama koje su povezane sa vladajućom Srpskom naprednom strankom.\nPoslova će, međutim, tek biti, s obzirom na to da je u toku još 10 tendera za ugradnju LED svetiljki u srpskim opštinama. Osim toga, na konferenciji dnevnog lista Blic o energetskoj efikasnosti najavljeno je da će do sredine naredne 2020. godine „stare sijalice otići će u istoriju“.\nKragujevac je prihvatio inicijativu firme Resalta za povećanje energetske efikasnosti u javnim objektima i sistemu javnog osvetljenja, kako je nedavno pisao kragujevački portal Pressek, što znači da će se i on naći na „listi“.\nPomoćnik ministra za rudarstvo i energetiku Miloš Banjac najavio je formiranje Fonda za energetsku efikasnost do kraja godine, kao i sredstva Evropske unije koje će fond dobiti.\nU Mađarskoj su upravo EU sredstva korišćena u projektima osvetljenja, koje je Mađarska odlučila da vrati nakon što je Evropska kancelarija za borbu protiv korupcije utvrdila niz nepravilnosti i sukob interesa na tenderima koje je dobio Elios.\nU Ministarstvu rudarstva i energetike rekli su da je pomoćnik ministra Miloš Banjac, kao i ceo sektor za energetsku efikasnost na odmoru, pa nema ko da odgovori na pitanja BIRN-a.\nModernizacija javnog osvetljenja kroz model javno-privatnog partnerstva u Srbiji finansirana je iz budžeta lokalnih samouprava, kako su BIRN-u rekli čelnici opština, oni koji su odgovorili.\nNa julskom računu za struju građani će imati novi trošak – taksu za unapređenje energetske efikasnosti, u minimalnim iznosima, rekao je na pomenutoj konferenciji Radovan Stanić iz EPS-a.


VIDEO/FOTO: Četiri stotine osnovaca na druženju sa fudbalskim reprezentativkama BiH u Zenici | Travnicki INFO\nVIDEO/FOTO: Četiri stotine osnovaca na druženju sa fudbalskim reprezentativkama BiH u Zenici\nU Trening centru Fudbalskog saveza BiH u Zenici danas je održan čas tjelesnog odgoja za učenike i učenice osnovnih škola u Zenici. Povod okupljanja bio je razgovor o utjecaju fudbala kao timskog sporta na psihičko-fizički razvoj dječaka i djevojčica, kao i ravnopravnost u sportu i ženskom fudbalu, javlja Anadolu Agency (AA).\nViše od 400 učenika u pratnji školskih pedagoga imalo je priliku družiti se sa reprezentativkama i upoznati se sa osnovama fudbala, a mališani su poručili kako će podršku reprezentativkama dati i u utorak na kvalifikacionom susretu protiv selekcije Engleske.\nSelektorica ženske fudbalske reprezentacije BiH Samira Hurem kazala je kako se nada velikoj podršci na utakmici protiv treće selekcije svijeta.\n„Sedam dana radimo kampanju za utakmicu protiv Engleske, jer želimo imati jaku podršku i ostvariti trijumf. Engleska je mnogo jaka reprezentacija, a to kazuje i činjenica da su treći u svijetu. Mališani su danas imali priliku upoznati se sa ženskim fudbalom i nadam se da će nam se pridružiti i u utorak”, kazala je Hurem.\nOna je dodala kako se nada da će današnje okupljane kod mnogih učenica izazvati interesovanje za fudbal.\nAzra Numanović, fudbalska reprezentativka BiH, istakla je da ženska fudbalska reprezentacija već dugo zaslužuje veliku pažnju.\n„Jedva čekamo meč sa Engleskom i ovo je prilika da ženska reprezentacija dobije veliku pažnju koju oduvijek zaslužuje. Bitno je da ova djeca shvate da je ženski fudbal super stvar, kao i da imaju još jedan nacionalni tim koji mogu podržati“, pojasila je Numanović.\nŽenski fudbal je najbrže rastući sport u svijetu, a bh. reprezentativke će kvalifikacionu utakmicu sa Engleskom odigrati 12. aprila, u Trening centru Fudbalskog saveza BiH u Zenici.\nTužilaštvo BiH: Protiv dva Zeničanina i dva Travničanina podignuta optužnica za falsifikovanje novca


„Veliko srce“ obradovalo je danas decu Kraljeva\n20 Septembar 2012.\nKraljevo, 20. septembar 2012 – Igralište vrtića „Mladost“, obnovljeno zahvaljujući humanitarnoj kartici “Veliko srce“, danas je svečano otvoreno na radost svih 270 mališana koji pohađaju ovu predškolsku ustanovu.\nIzvođenjem predstave, deca su se simbolično zahvalila svim korisnicima ove jedinstvene MasterCard kartice, kojih ima više od 18 hiljada, i koji su njenim korišćenjem zaslužni za rekonstruisanje igrališta. Ovo je 12-ti vrtić koji je obnovljen tokom tri godine postojanja zajedničkog humanitarnog projekta Eurobanke i Fondacije „Ana i Vlade Divac“.\n„Kraljevo je divan grad za koje nas vežu lepe uspomene. Zato nam je izuzetno zadovoljstvo što smo ponovo tu i što je projekat ‚Veliko srce‘ danas obradovao i decu Kraljeva. Verujem da će se ovde bezbrižno igrati, a njihovi roditelji biti spokojni, jer mališani provode vreme na sigurnom igralištu“, izjavili su Snežana i Vlade Divac, osnivači Fondacije „Ana i Vlade Divac“.\nKako u okviru vrtića „Mladost“ postoji razvojna grupa celodnevnog boravka za decu sa invaliditetom predškolske ustanove “Olga Jovičić – Rita” iz Kraljeva, igralište je opremljeno i najmodernijim spravama za igru prilagođenim tako da mogu bezbedno da ih koriste sva deca. „Kada ulažemo u projekte poput 'Velikog srca', mi ulažemo u bolju budućnost naše dece. U njihovom odrastanju pored usvajanja novih znanja, ključna je i igra kroz koju se socijalizuju i razvijaju svoje sposobnosti. Obezbeđivanjem sprava prilagođenih deci sa invaliditetom, želimo da podržimo njihov psihofizicki i motorni razvoj, i adekvatno uključivanje u društvenu zajednicu“, istakao je Aleksandar Milovanović, regionalni direktor u Eurobanci.\nMasterCard kartica „Veliko srce“, koristi se kao svaka standardna kreditna kartica, ali je njena krajnja namena usmerena ka poboljšanju uslova za bezbrižnije odrastanje mališana u Srbiji. Građani koji se odluče za upotrebu ove jedinstvene humanitarne kartice nemaju nikakve dodatne troškove, ali njenom upotrebom doprinose važnom cilju podržavajući rekonstrukciju igrališta. Prilikom svake transakcije, uključujući kupovinu i podizanje gotovine, Eurobanka svoj deo prihoda uplaćuje u Fondaciju „Ana i Vlade Divac“, u svrhu obnavljanja dečijih igrališta. Do sada je zahvaljujući projektu „Veliko srce“ više od osam hiljada najmlađih dobilo nova i bezbedna mesta za igru.


Stari most ponovo premostio Neretvu - 2003-08-22\nDanas je položen posljednji kamen u luk simbola Mostara i Hercegovine, Starog mosta, čime je na mjestu gdje je stajao sve do rušenja 9. novembra 1993. godine, premoštena Neretva i spojene njene dvije obale.\nKamen su položili čelnici Mostara, Hamdija Jahić i Ljubo Bešlić, te direktor Jedinice za koordinaciju obnove Starog mosta, Rusmir Čišić i njegov zamjenik Tihomir Rozić.\nNa prigodnoj svečanosti, uz prisustvo velikog broja građana, te domaćih i stranih medija, Tihomir Rozić je istakao kako se polaganjem 456-og kamenog bloka završava najsloženija faza rekonstrukcije Starog mosta.\n»Upornjaci mosta na lijevoj i desnoj obali ponovo su povezani jedinstvenom okamenjenom dugom raspona 27 metara», rekao je gospodin Rozić.\nDirektor Jedinice za koordinaciju obnove, Rusmir Ćišić u izjavi za medije je rekao da treba biti položeno još oko šesto blokova u uzvodni i nizvodni vijenac Mosta, od kojiyh je već pripremljeno 160, te da bi u sljedećih 90 do 100 dana radovi na Mostu mogli biti privedeni kraju.\n"Obnova Staroga mosta predstavlja simbol mira i saradnje ne samo u gradu Mostaru već i u cijeloj BiH», rekao je u izjavi za medije bivši gradonačelnik Mostara, Safet Oručević, koji je i pokrenuo projekat obnove Starog mosta.\nObnova Starog mosta koštaće 15 miliona dolara i u njoj učestvuje nekoliko zemalja donatora, te Svjetska banka i UNESCO.


AFD izdvaja 50,4 miliona za podršku projektima održivog razvoja u Crnoj Gori | MINA\nNaslovnicaMINA BusinessAFD izdvaja 50,4 miliona za podršku projektima održivog razvoja u Crnoj Gori\nAFD izdvaja 50,4 miliona za podršku projektima održivog razvoja u Crnoj Gori\nfoto: Ambasada Francuske\nPariz, Podgorica, (MINA-BUSINESS) – Francuska razvojna agencija (AFD) i Investiciono-razvojni fond (IRF) potpisali su dva sporazuma o finansiranju koji povezuju kreditnu liniju od 50 miliona EUR i bospovratnu pomoć od 400 hiljada EUR, za podršku projektima održivog razvoja u Crnoj Gori.\nAFD i IRF su u srijedu u Parizu potpisali sporazume koji su dio programa čiji je cilj podrška i promocija zelenih i klimatskih investicionih projekata za mala i srednja preduzeća i crnogorske opštine.\nIz Francuske ambasade je saopšteno da program, takođe, ima za cilj da doprinese stvaranju i razvoju projekata sa snažnim socijalnim i ekonomskim uticajem u najranjivijim regionima zemlje, promovišući uravnotežen teritorijalni razvoj, kroz posebne mehanizme podrške za preduzetnike u tim oblastima.\n„To je prvi ugovor o zajmu koji AFD potpisuje u regionu, nakon nedavnog otvaranja regionalne kancelarije u Beogradu koja pokriva šest zemalja Zapadnog Balkana. Potpisivanje je održano u prisustvu crnogorskog ministra vanjskih poslova Đorđa Radulovića, u zvaničnoj posjeti Parizu, i državnog sekretara pri ministarstvu za Evropu i vanjske poslove zaduženom za evropske poslove Francuske Clementa Beaunea“, navodi se u saopštenju.\nTom prilikom, Radulović i Beaune potpisali su međudržavni sporazum koji se odnosi na aktivnosti AFD grupe u Crnoj Gori.\nIzvršna direktorica IRF-a, Irena Radović, kazala je da, u okviru svoje dvostruke socijalne i klimatske komponente, taj program nudi integrisani odgovor na zahtjeve njihovih klijenata, naime mobilizaciju prilagođene tehničke i finansijske podrške na putu ka ekološkoj tranziciji, što je garancija održivog ekonomskog oporavka, i očuvanje njihovog pristupa finansiranju u cilju prevazilaženja izazova povezanih sa ekonomskim post-covid oporavkom.\n„Raduje me ostvarenje ovog prvog partnerstva sa AFD-om i početak dugoročne saradnje između naše dvije institucije», navela je Radović.\nFrancuski ambasador u Crnoj Gori, Christian Thimonier, kazao je da je to finansiranje u skladu sa francuskom strategijom za Zapadni Balkan i jedna je od komponenti sveobuhvatne francuske podrške putem AFD-a za obaveze i ambicije Crne Gore u oblasti klimatskih promjena, zaštite životne sredine i održivog ekonomskog i socijalnog razvoja, u skladu sa njenom evropskom perspektivom.\n„Ujedno oslikava i doprinosi dinamici jačanja bilateralnih odnosa naše dvije zemlje, vođene najvišim državnim vlastima”, dodao je Thimonier.\nIzvršni direktor za operativne poslove AFD-a, Jean-Pierre Marcelli, kazao je da se raduje zbog pokretanja tog programa, koji je plod strateškog i operativnog dijaloga uspostavljenog sa IRF-om.\n„Ova inicijativa pokazuje znanje i iskustvo koje je AFD razvila u oblasti klimatskog finansiranja, kao i našu sposobnost da pružimo konkretnu i prilagođenu podršku svojim partnerima za oporavak nakon koronavirusa, prateći putanju kompatibilnu sa ciljevima održivog razvoja i Pariskim sporazumom“, rekao je Marcelli.\nOn je dodao da će nastaviti energično da investiraju u narednim mjesecima i godinama u te ključne teme u Crnoj Gori i Zapadnom Balkanu, kroz različita finansijska rješenja i alate za tehničku ekspertizu koje AFD Grupa može da mobiliše.\nAFD je javna finansijska institucija koja sprovodi zvaničnu politiku razvojne pomoći francuske Vlade. Prisutna na Zapadnom Balkanu od 2019. godine, preko svoje regionalne kancelarije čije je sjedište u Beogradu, AFD je dobila mandat da podrži zemlje u regionu u ispunjavanju standarda EU i primjeni Pariskog sporazuma o klimatskim promjenama.\nPočevši od 2019. godine, AFD je odobrila više od 300 miliona EUR u različitim zemljama Zapadnog Balkana, u većini slučajeva u saradnji sa međunarodnim finansijskim institucijama.\nU Crnoj Gori je AFD prisutna preko ogranka Proparco, zaduženog za privatni sektor, kao što je sufinansiranje vjetroparka Krnovo i preko ogranka Expertise France. AFD grupa kompletira svoj spektar intervencija ovim prvim finansiranjem u korist crnogorskih malih i srednjih preduzeća.\nU toj perspektivi, AFD može da angažuje širok spektar finansijskih rješenja kao odgovor na potrebe klijenata i partnera, kao što su zajmovi za javni sektor za podršku reformama povezanim sa procesom pristupanja EU, investicioni zajmovi za finansiranje infrastrukture pogodne za zeleniji i održivi rast, zajmovi za ublažavanje rizika od prirodnih nepogoda, kreditne linije i garancije kroz bankarski sektor u cilju podrške malim i srednjim preduzećima, finansiranje privatnog sektora putem svog ogranka Proparco, finansiranje studija izvodljivosti i program tehničke pomoći, partnerska saradnja i ekspertiza.\nAFD je takođe članica Investicionog okvira za Zapadni Balkan (WBIF) i akreditovana je od Evropske komisije za upravljanje fondovima i projektima u okviru Instrumenata za pretpristupnu pomoć (IPA).\nPodgorica, (MINA) – U Kliničkom centru Crne Gore (KCCG) životno je ugrožen 21 pacijent...


Makedonija: Poseta Nikolića Makedoniji – Balkanekspresrb.rs\nMakedonija: Poseta Nikolića Makedoniji\nBITOLA.- Predsednik Srbije Tomislav Nikolić rekao je tokom susreta sa predsednikom Makedonije Đorgom Ivanovim da neko namerno ostavlja Makedoniju i BiH van evropskih integracija, a Srbiji otvoreno govori da ima suparnika u tim integracijama koji je neće daleko pustiti.\n“Dve zemlje imaju nekoliko nerešenih pitanja, koje će zajedno rešiti, kako ih ne bi ostavljali svojoj deci. To nisu veliki problemi i kada ih sklonimo sa dnevnog reda moći ćemo u punoj meri da razvijamo naše prijateljstvo”, rekao je Nikolić\nNikolić je rekao da se neki sa Balkana ponašaju kao “brodolomnici” koji su se ukrcali u čamac EU i “sprečavaju ostale da se spasu”.\n“Naše je da uređujemo države u skladu sa evropskim pravilima zato što je to dobro i za građane i za državu i predstavlja veliki korak napred u odnosu na stanje u kojem smo bili pre nego što smo počeli da razgovaramo o evropskim integracijama”, istakao je Nikolić.\nRekao je da je Srbija na strani Makedonije u većini problema koje ta zemlja ima.\n“Dve zemlje imaju nekoliko nerešenih pitanja, koje će zajedno rešiti, kako ih ne bi ostavljali svojoj deci. To nisu veliki problemi i kada ih sklonimo sa dnevnog reda moći ćemo u punoj meri da razvijamo naše prijateljstvo”, rekao je Nikolić.\nRazgovarali su i o migrantima. Nikolić je naveo da je neprihvatljivo da Evropa zatvori svoje granice, a da granice država na Balkanu koje nisu u EU ostanu otvorene.\nNaveo je i da se muke Makedonije sa migrantima prenose i na Srbiju i da će taj problem morati zajednički da se riješi.\nIvanov je rekao da predsednici ne mogu da menjaju istoriju, ali da mogu da utiču na sadašnjost i menjaju budućnost.\n“Iako smo imali razlika u prošlosti, želimo zajedno da ostvarimo naše strateške ciljeve”, rekao je Ivanov i dodao da ova poseta potvrđuje dobre odnose dve zemlje i dva naroda i da sva otvorena pitanja treba rešavati dijalogom.\nZatražio je od Nikolića da zvanični Beograd izađe u susret Makedoncima koji žive u Srbiji i omogući im da obeležavaju makedonske praznike.\nU neformalnom delu posjete, dvojica predsednika prošetala su centrom Bitolja i razgovarala sa građanima. Šetnjom kroz centar Bitolja Nikolić je završio jednodnevnu posetu Makedoniji.(Agencije. foto Tanjug)♦\nTagsBitolj Ivanov makedonija Nikolic\nHrvatska: Hasanbegović neće biti ministar u Vladi Plenkovića?


U ZVORNIKU NEZAPOSLENO 112 RATNIH VOJNIH INVALIDA DO 60 GODINA - Glas Zvornika\nU ZVORNIKU NEZAPOSLENO 112 RATNIH VOJNIH INVALIDA DO 60 GODINA\nZVORNIK – Gradska organizacija ratnih vojnih invalida Zvornika ima više od 800 članova, od kojih je 112 u dobi do 60 godina nezaposleno, kao i 19 ratnih vojnih invalida starosti od 60 do 65 godina, rekao je danas predsjednik ove organizacije Dragislav Mijanović.\nMijanović je na konferenciji za novinare rekao da 20 ratnih vojnih invalida nema penziju i ne mogu da računaju na zaposlenje jer su navršili 65 godina.\n“Sa ovim podacima upoznali smo Ministarstvo rada i boračko-invalidske zaštite Republike Srpske i zatražili da se o ovoj kategoriji stanovništva povede više brige”, rekao je Mijanović.\nPodsjećajući da su na području grada Zvornika izgorjela dva stana ratnih vojnih invalida, a kod jednog krov kuće u zvorničkom naselju Meterize, Mijanović je rekao da je Gradska uprava sanirala krovne konstrukcije ovih stanova i kuće i postavila fasadnu stolariju te time završila poslove iz svoje nadležnosti.\n“Za pomoć u saniranju izgorjelog prostora unutar stanova obratili smo se resornom ministarstvu, ali od njih za predmetne zahtjeve nismo dobili odgovor”, rekao je Mijanović.\nOn je istakao da je ponovo zatraženo od resornog ministarstva da ovo pitanje riješi i, ukoliko ne bude pozitivnog odgovora, obratiće se ponovo lokalnoj upravi da izađe u susret i adaptira izgorjele stanove ratnih vojnih invalida druge kategorije.\nMijanović je rekao da Predsjedništvo Gradske organizacije ratnih vojnih invalida u Zvorniku nije saglasno sa zaključcima Narodne skupštine Republike Srpske od 9. marta koja se odnose se na boračku populaciju nego traže da osnovica za izračunavanje invalidnine bude 80 odsto od najniže plate u Srpskoj.


Beća: Tenzije u regionu povećane zbog mešanja Srbije u pitanja Bosne i Hercegovine i Kosova\nBeta 23. novembra 2021. 14:05\nDirektor Instituta političkih studija iz Tirane Mentor Beća ocenio je danas da su tenzije u regionu Balkana povećane zbog mešanja Srbije u unutrašnja pitanja zemalja regiona, pre svega Bosne i Hercegovine i Kosova.\nU intervju za agenciju Beta tokom foruma „Balkan 2030 – izazovi miru, bezbednosti i stabilnosti na Balkanu“, Beća je kazao da na prvi pogled izgleda da ima povećanja tenzija izmedju Kosova i Srbije posle dugih dijaloga koji nisu imali realan rezultat i koji je bio sumnjiv i često odbijan od strane i jednih i drugih institucija.\n„Bilo je pogoršanja odnosa izmedju Kosova i Srbije posebno nakon dolaska na vlast Aljbina Kurtija na Kosovu, ali i zaoštravanja, odnosno ono što mi nazivamo povećanja mešanja Srbije u unutrašnja pitanja zemalja regiona, posebno na Kosovu i u Bosni i Hercegovini u slučaju Republike Srpske“, rekao je Beća.\nPrema njegovim rečima, različite zemlje regiona vide različito pokušaje mešanja Srbije u njihova unutrašnja pitanja, „Bosna i Hercegovina iz perspektive pretnje za teritorijalni integritet u slučaju Republike Srpske, dok Kosovo vidi kao pretnju teritorijalnom integritetu posebno u opštinama sa srpskom većinom“.\n„Upotreba opština sa srpskom većinom od strane Srbije predstavlja pokušaj kontrole unutrašnjih kretanja na Kosovu i to je jedan od pravaca spoljne politike Srbije, koja se predstavlja posebno na Kosovu i Bosni i Hercegovini“, ocenio je Beća.\nUz ocenu da je Kosovo „mnogo demokratskija zemlja od Srbije“, Beća je dodao da to pored prednosti ima i nedostatke.\n„Srpska spoljna politika budući da je pod komandom jednog autokratskog režima ima jednu vrstu kontinuiteta i njeni su ciljevi konsolidovani. Sa druge strane ciljevi spoljne politike Kosova, jedne male države kakvo je Kosovo još uvek nisu konsolidovani i nejasni su. Ono što želim reći je da Kosovu treba da bude jasno koji je njen cilj u odnosima sa Srbijom i u dijalogu sa Srbijom“, istakao je Beća.\nPrema njegovim rečima, spoljna politika Srbije ima nekoliko pravaca, a jedan od njih je ono što se naziva liberalni medjunarodni režim, prema kome se Srbija zalaže za mir i regionalnu saradnju, a koji uključuje „Otvoreni Balkan“.\n„Istovremeno Srbija igra i druge scenarije koji su zasnovani na realnoj politici, kako bi povećali svoju vojnu moć kupuju naoružanje od Rusije, osnažuju alijansu sa Rusijom, Kinom i drugim faktorima koji su u rastu kako bi to koristili kao instrument pritiska i ucenjivanja, ili u najboljem slučaju kao instrument da pregovaraju o realnim interesima koje imaju“, kazao je Beća.\nOn je ocenio da maksimalizacija interesa Srbije, kao u slučaju „srpskog sveta“ koji se često artikuliše od ministra unutrašnjih poslova Aleksandra Vulina, ima za cilj da „artikuliše maksimum kako bi se dobilo to što može da se dobije u pregovorima, posebno sa medjunarodnim faktorom“.\n„To nije u stvari politika koja je okrenuta zemljama regiona, već politika koja je okrenuta spoljnim faktorima koji su uključeni u regionalnu politiku na Balkanu“, rekao je Beća.\nOcenio je da je „Otvoreni Balkan“ vrlo kompleksno pitanje, jer ako se u njemu ne uzimaju u obzir druge države koje nisu pokazale entuzijazam da budu deo te inicijative, „onda je ta inicijativa predodredjena da ne uspe“.\n„Znači ne može imati uspeha inicijativa čiji deo nisu veći deo država Balkana za koje je formalizovana takva inicijativa. Postoji u suštini još jedan paradoks, Srbija je učinila sve što je moguće da spreči Kosovo da se integriše kako u regionalne tako i medjunarodne inicijative. Jedina inicijativa u kojoj je Srbija vrlo zadovoljna da u njoj bude Kosovo je ‘Otvoreni Balkan’. Tu ima paradoksa. Koji je interes Srbije da Kosovo bude deo ove inicijative?“, upitao je Beća.\nOn je istakao da ni u Albaniji, ni na Kosovu „nema suštinske analize o prednostima ili nedostacima te inicijative“.\n„Ima mnogo pitanja na koje nedostaju pravi odgovori i šta znači insistirati na ovoj inicijativi i istovremeno se sve više naoružavati, što čini Srbija“, rekao je Beća.\nRašković Ivić: Vučić je nervozan jer je shvatio da mu Rio Tinto neće proći\nSSP: Incidente tokom blokade u Novom Sadu izazvali navijači bliski…\nParović: Privatni aranžmani Vučića sa Rio Tintom ne obavezuju gradjane…\nFAZ: Mladićev grafit pokazao da njegove ideje u Srbiji cvetaju uz…\nZeleno-levi blok: Hitno usvojiti zakon protiv rudnika u Jadru i…\nAnalitičari: Vlada Kosova želi da ZSO formira na osnovu odluke…\nMilivojević: Vučić makar kao gradjanin razume da je Zakon o…\nŠabić: Najavljujući novi predlog zakona Vlada pravi žalosnu…\nVeljanovski: Moguće da vlast i opozicija budu prisutni na…\nFAZ: Mladićev grafit pokazao da njegove ideje u Srbiji…\nKurti: Sastanak sa Vućićem možda u drugoj sedmici decembra\nParović: Privatni aranžmani Vučića sa Rio Tintom ne…\nZašto Piroćanac ima švalerku?\nNeće da troši svoju ženu.


Prioritet u 2020. godini - Reforme vezane za e-Katastar i e-Prostor\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, rekla je da je reforma u oblasti izdavanja građevinskih dozvola primer za druge reforme kako treba da se sprovode, kao i da će za Ministarstvo u 2020. godini prioritet biti reforme u oblasti katastra i prostornih planova.\n“Već dve godine radimo na uvođenju elektronskog katastra, zajedno smo rešavali i probleme na terenu. Verujem da je sledeća godina godina u kojoj ćemo konačno moći da kažemo da imamo katastar kao još jednu visoko uređenu oblast, kao što su danas građevinske dozvole, i na terenu, i u percepciji”, rekla je Mihajlovićeva na konferenciji Američke privredne komore (AmCham).\n“Iznenađuje pomalo percepcija privrede da se ne očekuje poboljšanje poslovne klime, s obzirom na to da činjenice u vezi s izdavanjem građevinskih dozvola, gde je Srbija danas 9. na svetu na listi Svetske banke, u vezi s katastrom i drugim oblastima, govore drugačije. Sigurno je da može da se razgovara o strukturnim reformama u javnim preduzećima i nekim drugim oblastima, gde rezultati mogu da budu bolji. Verujem i da je štrajk u RGZ doprineo da percepcija bude lošija nego što bi inače bila da nije bilo štrajka”, rekla je potpredsednica Vlade.\nOna je naglasila da je pitanje koje je važno i za državu i za privatni sektor pitanje dostupnosti radne snage. “Ovo pitanje je važno za održivost ekonomije Srbije, kao i u regionu. U infrastrukturi se suočavamo sa velikim problemima u tom delu, i kad je reč o nekvalifikovanim, i visokokvalifikovanim radnicima”, rekla je ona.\n“Iako je izborna godina, nijedno gradilište neće stati, nastavićemo i sa reformom katastra i sa reformom e-prostora, jer je važno da uz e-dozvole i e-katastar imamo i elektronske planske dokumente. Takođe je važno da skratimo vreme za dobijanje priključka na električnu energiju, koje ne bi smelo da bude 128 dana”, navela je potpredsednica Vlade.\nOna je pozvala članice Američke privredne komore da nastave da daju svoje predloge i sugestije kako poslovni ambijent može da bude još bolji. “Vlada se ne bavi biznisom, ali je naš zadatak da stvorimo najbolji mogući ambijent za kompanije da rade, jer je to put za brži razvoj Srbije i na tome treba zajedno da radimo”, rekla je Mihajlovićeva.


IZVLAČENJA - PRVI KRUG\nU izvlačenju pojedinačnog kola nagradne igre učestvuju sve koverte koje su blagovremeno pristigle na adresu Uzmi račun i pobedi 2018. Koverte koje su blagovremeno stigle na traženu adresu i nisu izvučene u nekom od izvlačenja, učestvuju u narednom, sve do poslednjeg - četvrtog izvlačenja prvog kruga nagradne igre. Izvučeni dobitnik mora u potpuniti ispuniti sve uslove za učešće navedene u pravilima nagradne igre "Uzmi račun i pobedi 2018" kako bi dobio nagradu.\nIZVLAČENJA - DRUGI KRUG\nOd 7. aprila do 5. maja 2018, koliko traje drugi krug nagradne igre Uzmi račun i pobedi 2018, biće organizovana četiri javna izvlačenja nagrada:\nU izvlačenju nagrada nagradne igre učestvuju sve koverte koje su blagovremeno pristigle na adresu Uzmi račun i pobedi 2018.\nKoverte koje ne budu izvučene u nekom od izvlačenja u prvom krugu tokom marta, imaju pravo da učestvuju u izvlačenjima nagrada drugog kruga nagradne igre u aprilu 2018.\nKoverte koje su blagovremeno stigle na traženu adresu i nisu izvučene u nekom od izvlačenja, učestvuju u narednom, sve do poslednjeg - osmog izvlačenja drugog kruga nagradne igre.\nSpisak dobitnika nagrada biće objavljen u dnevnom listu Politika u roku od pet dana od dana svakog izvlačenja i na internet stranici nagradne igre www.uzmiracun.rs.\nDobitnicima stanova i automobila Priređivač će uručiti uputstvo o preuzimanju nagrade i potvrdu o dobitku u roku od 30 dana od dana objavljivanja imena dobitnika u dnevnom listu Politika.\nDobitnik stana i automobila je dužan da se u roku od 60 dana od dana objavljivanja imena dobitnika u dnevnom listu Politika preuzme nagradu u skladu sa uputstvom dobijenim od strane Priređivača.


Poštovanje svima, možda ću da zasmetam sa mojim pitanjem, ali mi je potreban što hitniji i precizniji odgovor. Mlad sam , imam samo 20 godina, i nikad nisam imao iskustva sa bankama, totalni sam laik.\nOvako, zaposlila me jedna firma, i rekla da im što pre odnesem kopiju lične karte, radnu knjižicu, i dam račun gde će mi leći isplata (tako jedino isplaćuju, nemoguće je u gotovini)... ja rekoh ok, nema problema. E sad, ova prva dva imam i znam šta i kako, al' pošto nemam radno iskustvo, nikad nisam radeo kod nekog na ovakav način, šta mu to dođe račun, tačnije koji je potreban? (sigurno većina od vas radi, i prima platu na ovaj način, pa zna o čemu je reč i podeliće samnom)\nKoju mi banku preporučujete, da je najpovoljnija , tačnije najbolja ? (da ne skidaju naknadno svaku uplatu/isplatu, da mi ne skinu kintu sa računa i da se čudim odakle, itd itd itd...)\nPlaniram i da plaćam još 3 računa od te plate, iz TELEKOMA/MTS-a, 2 postpaid + 1 fixni. (ako je moguće bez provizije i od kuće, kao što vi plaćate, vidim u komentarima hehe, naravno opet ako je moguće, ako ne, nikom ništa)\nEvo koje banke ima u mom gradu, pa vidite vi iskusniji i preporučite mi nešta bratski i najiskrenije moguće:\nPROCREDIT BANK AD, CENTRALA\nNisam zahtevan, i želeo bih što povoljnije/jeftinije da prođem... Hvala svima , unapred, na odgovorima!


Vučić u pismu Si Đinpingu: Srbija podržava suverenitet Kine\nIzvor: B92, 02.Jun.2020, 23:19\nPredsednik Aleksandar Vučić naveo je u pismu predsedniku Kine da Srbija podržava suverenitet, teritorijalni integritet i nacionalnu bezbednost Kine.\nVučić je to naveo u pismu Si Đinpingu povodom donošenja kineskog zakona u vezi sa Hongkongom.\nBeogradski dnevnik "Politka" piše da je Vučić to pismo poslao povodom zakona o nacionalnoj bezbednosti za specijalni administrativni region Hongkong, koji je Nacionalni kongres - parlament Kine usvojio prošle nedelje. >> Pročitaj celu vest na sajtu B92 <<\n"Kao nezavisna država, Srbija se suprotstavila mešanju u unutrašnje poslove suverene zemlje", napisao je Vučić.\nVučić je istakao da su "Srbija i Kina posvećene poštovanju međunarodnog prava na globalnom nivou" i da Srbija "osuđuje pokušaje narušavanja ponovnog ujedinjenja" te zemlje.\nU pismu je Vučić izrazio i želju da Kina i kineski narod "dalje napreduju" pod rukovodstvom predsednika Sija Đinpinga.\nKineski parlament je prošle nedelje skoro jednoglasno usvojio sporni zakon o nacionalnoj bezbednosti za Hongkong kao odgovor na prodemokratske proteste protiv kineske vlasti, koji od prošle godine traju u toj nekadašnjoj britanskoj bogatoj koloniji.\n"Temeljni zakon" - mini-ustav na snazi u Hongkongu od 1997. godine, kada ga je Velika Britanija vratila Kini, obavezuje vlasti Hongkonga da donesu zakon o nacionalnoj bezbednosti. Međutim inicijativa za to je 2003. godine izazvala velike demonstracije i predlog je ostavljen po strani. Peking je izgubio strpljenje i sada doneo svoj zakon o tome.\nKurir: VUČIĆ PISAO ĐINPINGU ZBOG HONGKONGA: Srbija se suprotstavila mešanju u unutrašnje poslove suverene zemlje\nRTS: Vučić pisao Si Đinpingu - Srbija podržava suverenitet, teritorijalni integritet i nacionalnu bezbednost Kine


Edukacijom sprečiti vršnjačko nasilje\nSreda , 2014-12-03 | 12:44:45\nNovopazarska policija i Kancelarija za mlade organizovali su danas u Novom Pazaru akciju “Reaguj i spreči vršnjačko nasilje” u okviru koje su deljenjem letaka i razgovorom sa srednjoškolcima želeli da ukažu na problem vršnjačkog nasilja u ovom gradu.\nOficir Policijske uprave u Novom Pazaru Veljko Avramović izjavio je da ovom akcijom žele da podignu svest kod građana i insitucija o vršnjačkom nasilju kao problemu kojem se mora pristupiti krajnje ozbiljno.\n“Učenicima srednjih škola u Novom Pazaru smo danas delili propagandni materijal, a u naredna dva dana ćemo održati predavanja o vršnjačkom nasilju. Takođe, organizovaćemo i turnir u malom fudbalu gde će se učenici družiti sa policijom i u opuštenoj atmosferi razgovarati o ovom problemu”, rekao je Avramović.\nOn je dodao i da će nakon Novog Pazara akcija “Reaguj i spreči vršnjačko nasilje” biti sprovedena i u Sjenici i Tutinu.\nPredstavnica novopazarske Kancelarije za mlade Aleksandra Majstorović istakla je da je ova ustanova tokom 2014. godine posebnu pažnju posvetila vršnjačkom nasilju.\n“Kancelarija ove godine sprovodi dva velika projekta koji se tiču vršnjačkog nasilja. To su “Nasilje nema opravdanje” i “Virtuelno postaje stvarnost” u okviru kojeg želimo da ukažemo na problem širenja mržnje društvenim mrežama i kojem treba stati na put”, rekla je Majstorovićeva.\nTokom 2014. godine u Novom Pazaru se desilo nekoliko tuča, obračuna noževima, pa čak i pucanja iz pištolja u kojima su učestvovali srednjoškolci.\nVolontiranjem do bržeg razvoja grada\nViše pažnje posvetiti mladima\nDebata o toleranciji u Kulturnom centru\nRamović: Ujedinjeni do boljih kulturnih programa\nKirbi: Loša infrastruktura odbija investitore\nUdovičić: Zapošljavanje mladih prioritet\nKvantiteti i u kulturi daje kvalitet\nOhrabriti mlade da se bave autorskom muzikom\nBorovčanin: Nezaposlenost najveći problem mladih


Podsticaji za poljoprivrednike iz Zvornika: novac samo za registrovana gazdinstva - Zvornicki.ba\nPodsticaji za poljoprivrednike iz Zvornika: novac samo za registrovana gazdinstva\nMaj 21, 2017 Maj 21, 2017 by Admin II\nGradska uprava u Zvorniku predvidjela je ove godine 310.000 KM za podsticaje poljoprivrednicima, što je za 10.000 KM više nego prošle godine.\nIzmjenama zakona koje se očekuju u ovom mjesecu biće promenjena pravila o podsticajima, te će ih ostvarivati samo registrovana gazdinstva koja redovno izmiruju svoje obaveze.\nMilan Cvijetinović, načelnik Odeljenja za privredu i društvene djelatnosti Grada Zvornika pojašnjava da će od ukupnog iznosa za podsticaje 280.000 KM otići direktno poljoprivrednicima, a da se 30.000 KM izdvaja za rad 10 protivgradnih stanica koje na području ove lokalne zajednice rade od 2008. godine.\n– Za ova sredstva poljoprivrednici će konkurisati nakon izmjena postojećih zakona o podsticajima na republičkom nivou. Nakon toga lokalni parlament će svoje propise uskladiti prema novi zakonima. Njima će biti donijete odredbe koje previđaju da se ne mogu za isti tip proizvodnje dobijati podsticaji sa republičkog i lokalnog nivoa. Opšti uslovi koji će biti isti za sve poljoprivrednike jesu da imaju registrovana gazdinstva, te da redovno izmiruju obaveze što dokazuju uvjerenjima iz poreske uprave – rekao je Cvijetinović.\nDodaje da su do sada davali podsticaje za različite vidove poljoprivredne proizvodnje.\n– Radi se o podsticajima za tov junadi i svinja, potom za uzgoj priplodnih junica i muznih grla, te nove zasade koštičavog i jagodičastog voća.\nPodsticaje smo davali i pčelarima koji nisu bili obuhvaćeni sredstvima iz republičkih fondova, te prozivođačima krastavca kornišona gdje svake godine obuhvatimo 20 do 30 najvećih proizvođača ove kulture – naveo je Cvijetinović i dodao da pomažu i prilikom podizanja štala i drugih objekata potrebnih za poljoprivrednike u smislu oslobađanja od plaćanja taksi.\nKako bi ratarima omogućili usavršavanje i unapređenje znanja u oblastima proizvodnje organizovan je i odlazak na Međunarodni poljoprivredni sajam poljoprivrede u Novom Sadu.\nPročitajte sažetak presude Radovanu Karadžiću koju...\nPosted in BiH, NAJNOVIJE, POLJOPRIVREDA, ZVORNIK\nTagged poljoprivredni posticaji u Zvorniku, zvornički.ba\nPrevTahići – akcija uređenja lokalnog mekteba (navlačenje fasade – video)\nNextKadeti Drine upisali novu pobjedu, strijelci Damjanović i golman Spasojević


Kadeti od sutra u Istanbulu\nMuška kadetska reprezentacija Srbije sutra putuje u Istanbul, gde će od 29. juna do 03. jula igrati na Balkanskom prvenstvu 2011. Milan Đuričić, prvi trener kadeta Srbije, odredio je sastav tima, koji će igrati u Turskoj.\nKadeti otputovali u Brzeće\nMuška kadetska reprezentacija Srbije počela je danas pripreme za za XII SP 2011, koje će se odigrati od 19. – 28. avgusta u Baija Blanki i Almirante Braunu (Buenos Aires), u Argentini. Kadeti Srbije su jutros otputovali u Brzeće, gde će trenirati do 27. jula.\nKadeti u ponedeljak putuju u Brzeće\nKADETI – XII SP 2011\nMuška kadetska reprezentacija Srbije u ponedeljak, 20. juna počinje pripreme za za XII SP 2011, koje će se odigrati od 19. – 28. avgusta u Baija Blanki i Almirante Braunu (Buenos Aires), u Argentini. Milan Đuričić, prvi trener kadeta Srbije, na pripreme je pozvao 14 igrača.\nStrana 65 od 79


Turizam – Page 5 – Knjaževačke vesti\nHome / Turizam (page 5)\nPrva timočka masonska loža Timakum obeležila je 30. novembra deset godina postojanja i rada u prisustvu velikog broja gostiju iz Grčke i Bugarske, Velike nacionalne lože Srbije, te 74 lože sa teritorije Srbije. Pored dodela zahvalnica i plaketa, ...\nKolekcija zubuna, najstarijeg i najlepšeg dela narodne nošnje, koja se čuva u Zavičajnom muzeju, predstavljena je javnosti na izložbi čiji je autor Jelena Kurtić, kustos etnolog. Izložba je otvorena sinoć i trajaće do sredine januara naredne godine. Sadak, ...\nManifestacija ”Ukusi našeg kraja” biće održana u subotu, 23. novembra na Banjici. Svojevrsni festival proizvoda iz Knjaževca i okoline, uz podršku Opštine, organizuje Udruženje privrednika. ”Udruženje privrednika organizuje ovaj praznik jesenjih proizvoda, proizvoda sa i podno Stare planine, praznik svinjokolja. ...\nI na Staroj planini sa zadovoljstvom broje sve više gostiju. Ove godine za deset meseci 60.000. Na još bolji posao računaju kada se napravi put koji će Staru planinu povezati s Istočnim krakom Koridora 10. < div id=”text”> < div ...\nJavno preduzeće za razvoj planinskog turizma Stara planina iz Knjaževca objavilo je javni poziv za dostavljanje zatvorenih pismenih ponuda za davanje u zakup nepokretnosti – hotela Stara planina, na kome je nosilac prava svojine Javno preduzeće u kome poziva sve ...


26.10.2016 u 17:37\nNova izdanja SANU\nAmbicija SANU je da sva izdanja koja čuva u svojim arhivama digitalizuje, kako bi bila dostupna novim generacijama i novim vrstama pretrživanja, a potom besplatno stavljena na uvid javnosti, rekao je na Sajmu knjiga Vladimir Kostić, predsednik Akademije nauka, povodom predstavljanja novih izdanja ove institucije. Kostić je dodao da je Akademija podelila pola miliona svojih knjiga bibliotekama u Srbiji i Republici Srpskoj, i izrazio žaljenje što nisu sve biblioteke bile spremne da prime nove knjige. Za sve one koji se raspituju gde mogu sada da kupe izdanja SANU, najavio je da će problem distribucije knjiga i njihove bolje vidljivosti biti rešen u najkraćem periodu. Govoreći o novim Akademijinim knjigama, akademik Miro Vuksanović, upravnik Biblioteke SANU, naglasio je da je ova\n17.10.2016 u 12:47\nNikolić sa delegacijom SANU\nDelegacija Srpske akademije nauka i umetnosti danas je zatražila podršku od predsednika Tomislava Nikolića za projekat osnivanja Centra za digitalizaciju Srpske akademije nauka i umetnosti. Predsednik Republike razgovarao je danas u Beogradu sa delegacijom Srpske akademije nauka i umetnosti, koju je predvodio predsednik Akademije, Vladimir Kostić, saopštila je predsednikova pres služba. Delegacija SANU informisala je i zatražila podršku i pomoć od predsednika Nikolića za projekat osnivanja Centra za digitalizaciju Srpske akademije nauka i umetnosti. Zadatak Centra bio bi da digitalizuje, trajno sačuva i predstavi našoj javnosti umetničku kulturnu baštinu našeg naroda, a u ovaj projekat biće uključen i Univerzitet, dodaje se u saopštenju. Kao prvi veliki posao Centra određena je\n07.10.2016 u 15:13\nPokušaji da se Memorandum predstavi kao moralni prestup\nPredsednik Srpske akademije nauka i umetnosti akademik Vladimir Kostić rekao je danas da je deo reakcija, koje su se u poslednje vreme pojavile u vezi sa Memorandumom SANU, zapravo bio pokušaj da se „nešto što se dogodilo” predstavi kao „moralni prestup” i nametne kao stalna hipoteka Akademije. „To je bio prestup koji je trebalo u glavama nekih ljudi da postane večita i stalna presuda bez obzira što smo objašnjavali da su neki od današnjih akademika bili pubertetlije kada se tako nešto pojavilo”, istakao je Kostić, odgovarajući na pitanje novinara o reakcijama povodom Memoranduma. Kostić je ponovio da je Akademija „skup bespovratnih pojedinaca, koji ne idu ni za kakvim zastavama”. On je takođe podsetio da je Ljubomir Simović konstatovao da je Memorandum „pokrio Akademiju": „Mi\n06.09.2016 u 22:00\nNaučnici pred Ustavnim sudom\nInstitut za uporedno pravo podneo je juče Ustavnom sudu Inicijativu za ocenu ustavnosti i zakonitosti Pravilnika o postupku, načinu vrednovanja i kvantitativnom iskazivanju naučnoistraživačkih rezultata istraživanja, saznaje „Politika”. Institut od Ustavnog suda očekuje da utvrdi da li je pomenuti pravilnik, po kome se neko bira u naučna zvanja, u skladu sa Ustavom i Zakonom o naučnoistraživačkoj delatnosti. Ustavni sud nema zakonski rok u kojem mora da odluči o podnetoj inicijativi. Kako saznajemo, inicijativu su podržali i Balkanološki institut, Institut za srpski jezik SANU, Institut za kriminološka i sociološka istraživanja, Muzikološki institut SANU, Etnografski institut SANU, Institut za političke studije, Institut za međunarodnu politiku i privredu i Sindikat\n04.09.2016 u 20:05\nAkademik koji ne ćuti\nDejan Despić, poznati kompozitor, dirigent, pedagog i teoretičar, redovni član SANU i sekretar Odeljenja likovne i muzičke umetnosti, nedavno je žestoko uzbudio duhove i izazvao brojna i oprečna reagovanja i polemike. U otvorenom pismu gradonačelniku Siniši Malom, objavljenom u „Politici”, odrekao se nagrade Grada Beograda za muzičko-scensko stvaralaštvo za 2015. i vratio ga, „zajedno s njegovom novčanom podlogom”. Povod za njegov revolt su izrazi zahvalnosti „u kešu” našim učesnicima na Olimpijadi u Riju i još ponešto što iritira. Akademik smatra da su se naši olimpijci pokazali zaista impresivno, na veliki ponos i radost nacije, da su usledili opravdani i očekivani razni izrazi zahvalnosti, pa i oni u čvrstoj valuti. „Ne želeći ni najmanje da potcenim dostignuća sportista i ogroman trud\n29.08.2016 u 20:00\nSrpski narod je bistriji od njegovih elita\nČačak – Predsednik Srpske akademije nauka i umetnosti, prof. dr Vladimir Kostić otvorio je u Čačku izložbu radova velikih srpskih slikara, živih i minulih, poručujući u slovu da će posetioci, zapravo, videti čudo o mučnom putu približavanja Srbije Evropi i svetu. – Bojim se da u Srbiji ovog trenutka postoji neka vrsta radikalnog nepoznavanja sopstvene tradicije i istorijskog nasleđa, ali, dozvolićete, i aktuelnih političkih vrednosti. Nevolja je što mi nemamo kulturnu i civilizacijsku liniju, već se kod nje javljaju tragični prekidi – kazao je predsednik SANU na otvaranju. Povodi za postavku „Umetnička zbirka SANU – likovni umetnici akademici” jesu 175 godina od osnivanja naše nacionalne Akademije i 64 godine postojanja i rada Narodnog muzeja u Čačku. Izložena su dela članova SANU iz\n11.07.2016 u 08:05\nHoće li mandatar poslušati Kostićev savet\nMožda još nije poznato koliko će biti nezavisnih eksperata među novim ministrima, ali su pozivi mandataru Aleksandru Vučiću da takvima da prednost u odnosu na partijske saradnike sve glasniji. Jedan takav savet upravo je uputio i predsednik SANU Vladimir Kostić, koji je budućem premijeru preporučio da u tim za Nemanjinu 11 bira one „koji vlast odbijaju” i traže „slobodu za odgovornost”, a ne „slobodu od odgovornosti” i koji će i posle izlaska iz vlasti imati „gde da padnu sa svojim zanimanjem”. Sam Vučić izjavio je da mu nije mnogo bitno da li će u vladi biti nestranačkih ličnosti i da ne znači da je neko sposobniji ako nije član nijedne partije. Naglasio je i da će mu glavni kriterijum biti da li je neko sposoban da iznese reforme, mada kritičari poput profesorke Srbijanke Turajlić\n29.06.2016 u 20:58\nSANU će nastaviti da služi društvu i državi kako zna i ume\nSrpska akademija nauka i umetnosti ove 2016. podsećaće na činjenicu da je pre ravno 175 godina nastala ideja o potrebi jedne takve institucije, što, prema rečima predsednika SANU Vladimira Kostića, predstavlja ozbiljnu tradiciju i za Evropu i za Balkan. „Ponekad u šali kažem kako je čudno da su naše polupismene megdandžije, koje su pravile ovu državu, imale svest o potrebi i kulture i prosvete i dovodile pismene i ozbiljne ljude u meri u kojoj su znali i mogli”, rekao je Kostić, uz opasku da je druga priča to „zašto smo mi sa daljim obrazovanjem u tome popustili”. Kako je naglasio, u okviru obeležavanja jubilarne godišnjice neće biti svečane akademije, već ogromnog broja aktivnosti. „Bavićemo se konkretnim pitanjima društva da bismo pokazali da nećemo samo\nVANU, ANKUV i dva VANUK-a\nKo iz cuga ume da odgovori šta su VANU, ANKUV i VANUK i kakav je njihov trenutni status, verovatno zaslužuje da bude član bar jedne od organizacija koje se kriju iza ovih akronima. Šalu na stranu i bez ikakve namere osporavanja ljudi angažovanih u njihovom radu, ovo je bio pokušaj ilustrovanja trenutne situacije do koje se došlo zalaganjem političara da svako na svoj način institucionalno uredi oblasti nauke i umetnosti, a potom i kulture na području Vojvodine. Da li će po dolasku na vlast naprednjaka, koji su se uvek protivili akademiji „paralelnoj“ SANU, situacija u pokrajini na ovom polju biti nešto bistrija?\n09.06.2016 u 08:15\nNikola Đuričko bariton u pesmama Dušana Radića\nGalerija SANU pokrenula je novi serijal koncerata klasične muzike. Prvi će biti održan sutra u 18 časova pod nazivom „Smejati se muzikom”, a gosti su glumci Anica Dobra i Nikola Đuričko. Cilj ovih koncerata, čiji je idejni tvorac akademik Isidora Žebeljan, pre svega je približavanje izuzetnih ostvarenja kamerne i solističke muzike novoj, radoznaloj publici. U razgovorima sa poznatim ličnostima iz kulture, nauke i sporta, zajednički će se razmišljati o konkretnim umetničkim i vanumetničkim temama, a na drugačiji i širi način sagledaće se doživljaj muzike i njeno konkretno dejstva na slušaoce. – Time će se prenebreći teškoće oko „razumevanja” umetničke muzike, jer će se težište preneti na emotivni doživljaj muzike i na opise tog doživljaja. S tim u vezi je i izbor samih tema, koje su


Pruga za Evropu | M novine Sremski informativni portal\nM novine Sremski informativni portal > Društvo > Pruga za Evropu\nAleksandar Vučić, predsednik Republike Srbije, obišao je u četvrtak, 25. marta, radove na železničkoj stanici Zemun – deonica pruge za velike brzine Beograd – Stara Pazova, kao i završne radove na izgradnji vijadukta i polaganju koloseka preko vijadukta u Beški, na deonici pruge za velike brzine Stara Pazova – Novi Sad. Tokom obilaska deonice kod Beške, predsednik Vučić je dobio obećanje kineskih kompanija, čiji su radnici angažovani na izgradnji pruge, da će radovi biti završeni do septembra, a za železnički saobraćaj biće osposobljena do kraja ove godine. Takođe, prema rečima izvođača, radovi na poslednjoj deonici brze pruge od Novog Sada do granice sa Mađarskom počeće 1. septembra ove godine.\nPredsednik Srbije istakao je da su građani ponovo počeli da se voze železnicom, te da će naša zemlja imati najmoderniju prugu, tehnološki najnapredniju u ovom delu Evrope.\n– Ovo je drugo lice Srbije. Građani ponovo koriste i koristiće železnički saobraćaj, a za manje od godinu dana ljudi će moći da se voze Beograd – Novi Sad – rekao je predsednik Vučić.\nPredsednik je zahvalio Kini i podsetio da je projekat brze pruge od Beograda do Budimpešte dogovoren između Srbije, Kine i Mađarske u okviru globalne inicijative Kine „Pojas i put“. Tokom obilaska gradilišta kod Beške predsednik se interesovao kada će Rusi, koji izvode radove na toj deonici, početi da grade i najmoderniji Dispečerski centar za upravljanje srpskim prugama. Direktor kompanije „RŽD Internešnl“ u Srbiji najavio je da će ugovor za prvu fazu projekta biti zaključen u junu i da će fizički radovi krenuti u septembru, te da će ceo projekat Dispečerskog centra, koji ima više faza, biti završen do kraja 2023. godine.\n– Novi Dispečerski centar biće od presudnog značaja za razvoj srpskih železnica, pošto će se tako ostvariti potpuna kontrola nad železničkim saobraćajem. Imaćemo veću uštedu i sigurnost, znaćemo koje pruge i vozovi su zauzeti, imaćemo punu kontrolu – naglasio je predsednik Vučić.\nRadovi na brzoj pruzi trenutno se obavljaju na deonicama od Beograda do Stare Pazove u dužini od 34,5 kilometara na kojoj rade kineske kompanije „CCCC“ i „CRI“, kao i na relaciji Stara Pazova – Novi Sad u dužini od 40,4 kilometra koju gradi ruski „RŽD Internešnl“. Ukupna vrednost izgradnje pruge Beograd – Budimpešta kroz Srbiju je oko dve milijarde dolara, a pruga kroz Srbiju biće duga oko 184 kilometra.


I tokom kvalifikacija i tokom samih trka Pešović je glavnog konkurenta imao u domaćem takmičaru i starom znancu sa CEZ staza Petru Mandeliku koji se takmiči sa Lotusom Exige – “Po prvi put u svojoj karijeri sam priželjkivao kišu jer sam na prvom treningu baš po vlažnoj podlozi bio brži od Mandelika. Na suvom njegov Lotus je prosto neuhvatljiv kako zbog konfiguracije staze tako i zbog koncepcije samog automobila.” – izjavio je Pešović nakon dve subotnje trke – “Na žalost ostalo je suvo. U prvoj trci sam poveo i dobro se držao do polovine trke, ali nakon toga sam napravio malu grešku, Lotus me je pretekao i morao sam da se zadovoljim drugim mestom. Slično je bilo i u drugoj trci ali sam imao sreće jer samo krug pre kraja Mandelik je morao da odustane zbog kvara, a meni se otvorio put do pobede. Moj BMW je sa druge strane funkcionisao perfektno tako da sam kroz cilj prošao kao prvoplasirani. Žao mi je zbog Mandelika ali u tehničkom sportu kakav je automobilizam sve jednostavno mora funkcionisati besprekorno.”\nPešović je u sezoni 2016 do ovog vikenda vozio na Hungaroringu i RedBull ringu, a najbolji plasman mu je bilo drugo mesto u Austriji. Sada se Gornjomilanovčanin može pohvaliti i prvom pobedom u okviru CEZ serije u toku ove takmičarske godine.


Minsk: Diskusije o mirovnom planu u Ukrajini u toku\nNemačka kancelarka Angela Merkel i francuski predsednik Fransoa Oland sa predsednikom Belorusije Aleksandrom Lukašenkom, Minks, 11. februar, 2015.\nLideri Ukrajine, Rusije, Francuske i Nemačke održavaju sastanak u Minsku u Belorusiji u cilju diskusija o konfliktu u istočnoj Ukrajini dok se smrtonosni sukob nastavlja u regionu.\nPrema naovodima lidera pobunjenikia i osoblja za vanredne situacije bar dve osobe su preminule u istočnom gradu Donjecku kada je granata pogodila autobusku stanicu. Vojni funkcioneri su takodje rekli da je u napadima pobunjenika u blizini mesta Debaltseve ubijeno bar 19 vojnika dok je 78 ranjeno.\nPre samita u sredu ukrajinski predsednik Petro Porošenko je rekao da će Ukrajina i Evropska unija nastupiti „jednoglasno“. On je ranije okarakterisao samit četiri zemlje kao jednu od poslednjih šansi da se okonča sukob izmedju snaga te zemlje i pro-ruskih separatista.\nPorošenko je u sredu rekao da neće oklevati da uvede vanredno stanje širom zemlje ukoliko konflikt eskalira.\nU medjuvremenu, komandant američke armije u Evropi general pukovnik Ben Hodžiz je rekao da su ruske vojne snage direktno angažovane u sukobima u oblasti Debaltseve.\nAgencija Rojters beleži da je on tokom današnje posete NATO bazi u Poljskoj rekao da je „direktna ruska vojna intervencija“ u mestu Debatseve „veoma očigledna“ sudeći po količini municije i tipu opreme koja se tamo koristi. Hodziz je dodao kako strahuje da će pobunjenici koje podržava Rusija „skrenuti pažnju“ na ukrajinski lučki grad Mariupolj ukoliko ofanziva u Debaltsevi uspe.\nHodžiz je takodje rekao da je 10 bataljona ruske vojske staicionirano u blizini granice sa Ukrajinom.\nBela kuća je juče saopštila da je predsednik Obama telefonom razgovarao sa ruskim predsednikom Vladimirom Putinom i apelovao na njega da podrži mirovni sporazum sa Ukrajinom.


Gradonačelnik Pavlović zdravstvenim radnicima Prijedora čestitao Svjetski dan zdravlja 7. april - PrijedorDanas.com - Prijedorski gradski portal\nGradonačelnik Pavlović zdravstvenim radnicima Prijedora čestitao Svjetski dan zdravlja 7. april\nadmin April 7, 2021 Gradonačelnik Pavlović zdravstvenim radnicima Prijedora čestitao Svjetski dan zdravlja 7. april2021-04-07T15:19:37+02:00 Svakodnevno\nGradonačelnik je čestitku uputio v.d. direktoru JZU Bolnica “Dr Mladen Stojanović” Andriji Vukotiću u kojoj se navodi.\n“Koristim ovu priliku da Vama kao i svim zdravstvenim radnicima i svim zaposlenim radnicima u Javnoj zdravstvenoj ustanovi “Dr Mladen Stojanović” čestitam Međunarodni dan zdravlja sa najiskrenijim željama da svi zajedno uskoro dočekamo bolje dane kada je u pitanju epidemiološka situacija i konačni kraj pandemije virusa kovid-19.\nS poštovanjem i uvažavanjem za svaki trud svakog zdravstvenog radnika, srdačno Vas pozdravljam i čestitam ovaj dan.”\n“Koristim ovu priliku da Vama kao direktoru , svim zdravstvenim radnicima i svim zaposlenim u Javnoj zdravstvenoj ustanovi Dom zdravlja Prijedor čestitam Međunarodni dan zdravlja.\n« Ubijen bejzbol palicom u Prijedoru: Tužilaštvo traži produženje pritvora jatacima ubice Mihajla Stupara Šmita\nRepublika Srpska dobila 17 novih primarijusa: Među njima i četiri doktora medicine iz prijedorskih zdravstvenih ustanova »


Riga, 5. i 6. novembar 2016. godine: na samitu „Kina+16“ potpisan komercijalni ugovor za deonicu pruge Beograd – Stara Pazova – "Infrastruktura železnice Srbije" ad\nUgovor, čija je vrednost 350.162.540,00 USD, odnosi se na izgradnju prve deonice „brze pruge“ Beograd – Budimpešta, od Beograda do Stare Pazove. Izgradnja dvokolesečne pruge, dužine 34,5 kilometara, od stanice Beograd – centar (Prokop) do Stare Pazove, za brzine do 200 kilometara, prvi je projekat kineske železnice na tlu Evrope i biće građena u skladu sa svim domaćim propisima i standardima Evropske Unije. Takođe, ugovor predviđa i učešće domaćih firmi u radovima i nabavci opreme, do 46 odsto.\nUjedno, ministarka građevinarstva, saobraćaja i infrastrukture, prof. dr Zorana Mihajlović, potpisala je Memorandum o razumevanju sa predsednikom Eksim banke Liu Liangom, o kreditiranju ovog projekta mađarsko – srpske železnice , na teritoriji Srbije.\nBitno je napomenuti da sam projekat izgradnje „brze pruge“ Beograd – Budimpešta, pored izuzetnog ekonomskog značaja za obe zemlje, ima i istorijski značaj u smislu integracije zemalja u regionu.\nTokom drugog dana Samita, nastavilo se sa radnim sastancima sa kineskim partnerima, kojima su prisustvovali Premijer Aleksandar Vučić, potpredsednica Vlade, Zorana Mihajlović, ministar rudarstva i energetike, Aleksandar Antić, državni sekretar u MGSI, Miodrag Poledica, generalni direktor „Infrastrukture železnice Srbije“ a.d. Dušan Garibović i generalni direktor JP „Putevi Srbije“ Zoran Drobnjak. Tema razgovora bili su budući projekti železničke i drumske infrastrukture, kao i neophodne mere, koje bi dovele do njihove brze realizacije.\nInicijator uspostavljanja Samita „16 + 1“, bila je NR Kina, u cilju intenziviranja i proširenja saradnje sa 11 zemalja, članica Evropske unije i pet balkanskih zemalja u oblasti investicija, transporta, finansija, nauke, obrazovanja i kulture. Završeni Samit u Rigi, pored značajnih potpisanih ugovora za infrastrukturne projekte, vredne 734 miliona evra, kao i niza sporazuma, bio je prilika da se oceni napredak i ostvareni rezultati u saradnji Kine i 16 evropskih država u odnosu na predviđene planove i smernice, utvrđene na prošlogodišnjem Samitu u Sudžou.


SRPSKA LISTA: Jasno je ko čini antisrpsku koaliciju na izborima na KIM! - Informer\nSrpska lista sa Kosova i Metohije saopštila je danas da je dobro što su veze Građanskih inicijativa na čelu sa Oliverom Ivanovićem i Demokratske stranke ozvaničene, jer, kako ukazuju, Srbi na KiM i čitava srpska javnost treba da sasvim jasno znaju ko čini antisrpsku koaliciju na predstojećim lokalnim izborima\nPredsedništvo DS jednoglasno je odlučilo da na lokalnim izborima 22. oktobra na Kosovu i Metohiji podrži Građansku inicijativu "Srbija, demokratija, pravda" i njenog lidera Olivera Ivanovića kao kandidata za gradonačelnika Kosovske Mitrovice, a Srpska lista je u svom saopštenju odgovorila da će na tim izborima pobediti i Ivanovića i DS "i njihove sponzore i nalogodavce".\n"Na sreću, srpski narod na KIM i dalje ima pravo glasa, iako je pravo čudo da mu i ono nije oduzeto tokom njihove štetočinske vladavine", navodi se u saopštenju Srpske liste.\nDalje se ukazuje da je DS u proteklih deceniju i po bila politička centrala čitave plejade političara koji će u istoriji ostati upamćeni samo po tome što su veoma dosledno i sistematski slabili poziciju srpskog naroda i države Srbije na KIM i pravili pogubne ustupke na račun nacionalnih interesa koje im često niko nije ni tražio.\nSrpska lista dodaje da je DS bila krovna politička organizacija i Vuka Jeremića i Borka Stefanovića i brojnih drugih neodgovornih i nedozrelih političara, kojima je, kako se navodi, KiM služilo samo kao praktična vežba u dodvoravanju zapadnim diplomatama u Beogradu.\nIako pomenuti danas nisu njeni članovi, Demokratska stranka, prema stavu Srpske liste, deli odgovornost za "pogubne i kapitulantske aranžmane" pravljene na račun srpskog naroda na KIM, a podrškom Oliveru Ivanoviću pokazuje da ostaje verna takvoj politici.\n"Demokratska stranka otvoreno se pridružila snagama koje rade na slabljenju političkog jedinstva srpskog naroda na KIM i takvo delovanje ne može se ničim pravdati, čak ni slepom i iracionalnom mržnjom prema predsedniku Srbije Aleksandru Vučiću, Srpskoj naprednoj stranci ili Srpskoj listi", navodi se u saopštenju.\nSrpska lista saopštenje lokalni izbori KIM\n14:19 Politika 5


Komisiji za predstavke i predloge na današnjoj sednici građani su uputili predstavke i pitanja koja se odnose uglavnom na komunalne probleme. Žitelje Mesne zajednice “Jugovićevo” interesuje kada će deo Ulice Janka Čmelika biti asfaltiran i kada će se izgraditi pružni prelazi iz ulica Boška Vrebalova, Janka Čmelika i Pančevačke, jer im je sada veoma otežano prelaženje preko pruge. Oni takođe imaju i problem što autobusko stajalište za linije 3 i 13 nije u funkciji zbog nedavno izvođenih radova na tom delu.\nKomisiji su se obratili i predstavnici Stambene zajednice sa Bulevara vojvode Stepe od broja 117 do 131 da imaju problem sa visokim drvećem u blizini njihovih zgrada. Kako su naveli, pojedine grane su toliko velike da oštećuju i krovne konstrukcije, a na nižim spratovima se pojavio problem vlage, jer do njih ne dopire sunčeva svetlost zbog gustih krošnji drveća. Oni takođe imaju problem sa nepropisno parkiranim automobilima na uskom asfaltnom prolazu, pa je tako ugrožena sigurnost pešaka i dece koja se tu igraju.


Objavljeno: 23.01.2018, 12:17:27 , 12:20:59\nEvro je ojačao za trećinu procenta u ponedeljak na osnovu očekivanja da će ECB nastaviti sa svojom aktuelnom monetarnom politikom nakon sastanka koji će biti održan ove nedelje.\nU izveštaju koji je objavljen u ponedeljak, prognoze vezane za evro u odnosu na dolar su promenjene na nivo od 1.25 dolara tokom sledeća tri meseca, posmatrano u odnosu na prethodne prognoze od 1.18 dolara. Evro je ojačao za 0.3 procenta na 1.2259 dolara na prepodnevnom trgovanju, približavajući se trogodišnjem maksimumu od 1.2323 dolara koji je dostignut prošle srede.\nDolarski indeks u odnosu na korpu šest glavnih valuta prvobitno je pao na 90.155 poena, ali se na kraju povećao za 0.1 procenat na 90.665 poena, uspevši da se poveća iznad trogodišnjeg minimuma od 90.113 poena od četvrtka.\nFunta se stabilizovala na nivou od oko 1.39 dolara u ponedeljak pri čemu su trgovci obazrivi oko jačanja funte nakon pet uzastonih nedelja dobitaka u odnosu na dolar, što je najduži period jačanja od 2014. godine.


Zvezda dočekuje Liverpul, Atletiko traži revanš\nGrupna faza Lige šampiona ulazi u drugu polovinu koja počinje večeras uz nove velike okršaje. Inter će na svom stadionu ugostiti Barselonu i tražiti pobjedu koja bi ga dovela na prag plasmana u nokaut fazu takmičenja, Atletiko Madrid želi sa se revanšira Borusiji Dortmund, dok Crvena zvezda dočekuje veliki Liverpul i pred svojim navijačima želi da popravi utisak nakon dva ubjedljiva poraza na gostovanjima na "Parku prinčeva" i "Enfildu".\nDerbi se igra na "Đuzepe Meaci" gdje će Inter ugostiti Barselonu. Oba tima su u odličnoj formi, pogotovo Barsa koja dolazi s pet pobjeda u nizu i koja je pokazala da može da pobjeđuje i bez Lionela Mesija.\nU drugom meču te grupe, Totenhem nakon kiksa u "Ajndhovenu" večeras mora da slavi protiv PSV-a kako bi zadržala šanse za plasman u nokaut fazu.\nBeograd će večeras pružiti spektakl kada na "Marakanu" istrče Crvena zvezda i Liverpul. Biće to drugi Zvezdin meč na domaćem terenu u ovoj sezoni Lige šampiona, a u prethodnom je osvojila bod protiv Napolija.\nNapoli i PSŽ će voditi veliku borbu u Parizu, a domaćima je pobjeda potrebnija jer i remi ih odaljava od nokaut faze.\nDuel Atletiko Madrida našeg Stefana Savića i Borusije Dortmund mogao bi da odluči ko će zauzeti prvo mjesto u grupi. Njemački tim je u boljoj poziciji, bio bi zadovoljan i remijem, a "kolčonerosi" žele da poprave utisak nakon ubjeldjivog poraza u Dortmundu.\nMonako - Klub Briž (18.55)\nAtletiko Madrid - Borusija Dortmund (21.00)\nTotenhem - PSV Ajndhoven (21.00)\nInter - Barselona (21.00)\nCrvena zvezda - Liverpul (18.55)\nNapoli - Pari sen Žermen (21.00)\nTabela: Liverpul 6, Napoli 5, PSŽ 4, Zvezda 1.\nŠalke - Galatasaraj (21.00)\nOdbojkaši Jedinstva Franca dočekuju sjutra Budućnost u drugom meču polufinala Plej-ofa


Incident tokom gostovanja Devenporta na FPN\nMajkl Devenport, šef Delegacije Evropske unije u Beogradu, večeras je, u predavanju studentima Fakulteta političkih nauka u Beogradu, izneo pet stvari kojima Srbija treba da se bavi na putu ka članstvu u Uniji, navevši da je "svaka prepreka istovremeno i šansa".\nKao poslednje dve stvari istakao je potrebu snažnog napora vlasti da predstave "ne na propagandom, već debatom" pitanja koja se tiču pridruživanja Srbije EU,kao i potrebu za jedinstvenim mišljenjem o pridruživanju za koje treba da se osigura da bude nešto što je u srpskom nacionalnom interesu.\nDevenport je pričao i poglavljima 23 i 24 o kojima Srbija treba da pregovara sa Briselom, ali i o političkoj klimi koja u poslednje dve godine vlada u Evropi, gde sve više ljudi sumnja u projekat EU, a nacionalistički i populistički pokreti jačaju.\n"Njih pojačava do sada nezabeleženi priliv izbeglica i migranata", naveo je Devenport i dodao da je čudno da je taj proces izraženiji u zemljama u koje ide malo migranata i izbeglica nego u onim u koje ide većina.\nU vezi sa migracijom, Devenport je kazao da misli da su "srpski političari u pravu kada kažu da Srbija ne treba da postane parking".\n"Ipak, realnost je da velika većina migranata koja dolazi iz severne Afrike ili Bliskog istoka kao svoju destinaciju ima zapadnu Evropu, žele da odu u Nemačku, Švedsku ili Holandiju i oni ovaj deo Evrope vide samo kao deo tranzita ka tim destinacijama", ocenio je Devenport.\nUptan o odnosima Srbije sa Rusijom, on je rekao da je Srbija donela strateški izbor oko EU i da je "važno da se odnosi sa drugim državama razvijaju na takav način da vam na neki način ne otežavaju život kada se radi o ulasku u EU".\nPred početak predavanja šefa Delegacije EU u Srbiji troje gostiju počelo je da protestuje protiv njegovog dolaska, da zviždi i da viče "Okupacija, ovo nije demokratija, mi smo prisliljeni na vas". Prvo dvoje demonstranata je odmah izbačeno a treći je naknadno nateran da izađe.Devenport je prokomentarisao da mu sečini da to postaje uobičajena praksa na ovakvim događajima i da je nedavno imao sličnu situaciju u "Metropolu".


Crna Gora ne može da koristi jednu od pogodnosti koju nudi NATO\nCrna Gora skoro dvije godine nakon potpisivanja Sporazuma o bezbjednosti nema pristup povjerljivim informacijama NATO-a, jer nije ispunila sve potrebne uslove. Mediji navode da je razlog to što Sporazum o bezbjednosti informacija nije sertifikovan.\nCrna Gora ne može da koristi jednu od pogodnosti koju nudi NATO - mogućnost korišćenja povjerljivih informacija članica o bilo kom bezbjednosnom izazovu.\nList ''Vijesti'' ukazuje da je dovedeno u pitanje i sprovođenje brojnih aktivnosti u Partnerstvu za mir i pratećim procesima priključivanja NATO-u, jer je vrlo mali broj informacija koje Alijansa razmjenjuje sa državama partnerima koje nemaju neku od oznaka povjerljivosti.\nZbog činjenice da još nisu stvoreni preduslovi za sertifikaciju sporazuma, otežan je i rad crnogorske Misije pri Sjeveroatlantskom savezu.\nSjedište Misije i dalje ne može da bude u NATO štabu u Briselu, kao kod većine država Partnerstva za mir koje su sertifikovale sporazum, već u civilnim prostorijama u blizini sjedišta Alijanse.\nČlanovima Misije je otežana i zvanična komunikacija sa NATO-om. Oni sa kolegama ne mogu da razmjenjuju sve NATO informacije koje nose oznaku "povjerljivo" ili "tajno", od kojih su neke ključne za dalje integracije Crne Gore u taj savez.\nNakon potpisivanja Sporazuma krajem 2006. godine, ključna prepreka za sertifikaciju bilo je nepostojanje odgovarajućih akata koji u Crnoj Gori regulišu oblast tajnih podataka.


Vlada Republike Srbije >> Vesti >> Aktivnosti Vlade >> Obeležavanje 200-godišnjice Prvog srpskog ustanka\nObeležavanje 200-godišnjice Prvog srpskog ustanka\nTokom 2004. godine obeležava se 200-godišnjica od podizanja Prvog srpskog ustanka i početka moderne državne tradicije Srbije. Vlada Republike Srbije donela je tim povodom na sednici održanoj 10. aprila 2003. godine odluku o osnivanju Odbora za proslavu i imenovala njegove članove. Odbor, koji će inicirati različite programe obeležavanja ovog jubileja, formirao je u te svrhe sedmočlano Izvršno telo koje će biti odgovorno za pripremu i realizaciju ovih aktivnosti.\nProgramski i produkciono, u obeležavanje ovog, za Srbiju važnog jubileja, uključene su mnoge institucije. S obzirom na to da se najveći broj planiranih manifestacija odvija u sferi kulture, Vlada Republike Srbije donela je odluku da Ministarstvo kulture i medija bude glavni koordinator svih aktivnosti vezanih za organizaciju proslave.\nPri Ministarstvu osnovana je Kancelarija Odbora, za čijeg je direktora imenovan zamenik ministra kulture i medija Milosav Marinović, koji je istovremeno i član Izvršnog odbora. Obeležavanjem dvestote godišnjice moderne srpske države stvoren je prostor za podsećanja na našu tradiciju, njena predstavljanja, tumačenja, ali i nova vrednovanja, čemu će biti posvećena čitava naredna godina, a održavanje centralne svečanosti planirano je za 15. februar 2004. godine - Dan državnosti, na Sretenje.\nModerno orijentisana Srbija utemeljena je na standardima građanske Evrope. Tolerancija, otvorenost, saradnja i odnosi sa drugim evropskim državama i narodima čitavog sveta, jesu i biće povod za dolazak brojnih stranih delegacija u Srbiju naredne godine, kao i njihovog učešća u obeležavanju ovog jubileja.\nBrojne institucije i pojedinci već su, u okviru svojih delatnosti, dostavili programe i na taj način se uključili u obeležavanje jubileja, a s obzirom na to da će on biti proslavljen 2004. godine, očekuje se da će odziv biti i veći. Svaka vrsta umetničkog, naučnog i istraživačkog delovanja može naći mesto u programu obeležavanja dvesta godina moderne srpske države.\nZa detaljnije informacije posetite www.srbija2004.org.\nPrvonagrađeno rešenje na Konkursu za projekat vizuelnog identiteta 200-godišnjice Prvog srpskog ustanka i stvaranja moderne srpske države


Španija pooštrava zakon o seksualnom nasilju, menja definiciju silovanja - Svet - Dnevni list Danas\nPočetna » Svet » Španija pooštrava zakon o seksualnom nasilju, menja definiciju silovanja\nBeta - AP08.07.2021. 13:42\nUsvajanjem novog zakona Španija bi se pridružila grupi 12 evropskih zemalja koje su promenile definiciju silovanja koja se zasniva na nedostatku pristanka, a ne na primeni ili pretnji silom. To su Belgija, Hrvatska, Kipar, Danska, Nemačka, Grčka, Island, Irska, Luksemburg, Malta, Švedska i Velika Britanija.\n„Pristanak se priznaje samo kada je osoba to slobodno pokazala postupcima koji, u kontekstu okolnosti slučaja, jasno izražavaju njenu volju“, navodi se u zakonu poznatom kao „Samo da znači da“.\nZakon, koji je vlada već odobrila, treba da dobije i „zeleno svetlo“ poslanika.\nPortparolka vlade izjavila je da predloženi zakon predstavlja „odlučni korak napred“ u zaštiti žena.\n„Moramo da transformišemo svoju seksualnu kulturu, stavljajući pristanak žena u centar našeg viđenja stvari“, rekla je portparolka.\nZakonske izmene usledile su pet godina posle slučaja grupnog silovanja 18-godišnjakinje tokom festivala u Pamploni. Pet muškaraca je 2018. osuđeno na po devet godina zatvora za manje krivično delo seksualnog zlostavljanja, a ne za silovanje.\nPrema važećem španskom zakonu, silovanje i seksualni napad podrazumevaju primenu sile ili zastrašivanje, a u ovom slučaju sud je procenio da nema dokaza da je bilo nasilja.\nVrhovni sud je kasnije poništio presudu i osudio ih za silovanje na po 15 godina zatvora.\nAgresijamobingpromena zakonaSeksualno uznemiravanjesilovanjeŠpanijaMadrid


Proizvodnja sadnica već 50 godina porodični posao Petra Petrovića iz Konjuha - Sjajne Vesti\nSJAJNE VESTI IZ KONJUHA\nDa je uzgoj sadnica voća isplativ i unosan posao najbolje zna domaćin Petar Petrović iz Konjuha kod Kruševca, koji je ovom poslu posvećen petu deceniju.\nZajedno sa svojom porodicom, suprugom Marijom, snahom Natašom i vrednim unucima Nikolom i Anelom, postao je jedan od najvećih proizvođača sadnog materijala voća u zemlji. Unuk Nikola namerava da upiše Agronomski fakultet kako bi sa svojim stručnim znanjem pomogao porodici u ovom biznisu. Iz njihovog rasadnika kome su dali ime „Lešnik“ na domaće i strana tržišta godišnje se plasira oko 40 000 sadnog materijala.\nOvde se za potrebe tržišta proizvode više vrsta sadnica kao što su leska, jabuka, kruška, dunja, šljiva, mušmula, kajsija i kalemljeni orah. Sav sadni materijal oni proizvode na sedam hektara kvalitetne zemlje, ali, da bi dobio kvalitetan rodoplod na njivama povremeno seje kukuruz, ječam, ovas ili stočni grašak jer ove kulture pomažu da se izbegnu pojave bolesti sadnica.\nIsto tako svake druge ili treće godine obavezno menja zasade na parcelama jer se time postiže bolji kvalitet sadnica. Međutim tu se javljaju teškoće zbog prebacivanja i nameštanja mreža. Za proizvodnju pojedinih sadnica, kao što su orah i leska proces proizvodnje traje tri godine pa su neophodna velika ulaganja, i pre svega dobro i kvalitetno zemljište, koje mora biti sa puno mikroelemenata, da poseduje određen procenat humusa i ispitivanje PH vrednosti.\n„Priprema, koja podrazumeva oranje i drljanje je veoma obiman posao. Na oko četiri hektara su ta matična staba, podloge i sadni materijal koji je spreman za ovu godinu, da ide u distribuciju. Do sad i nije vladala velika zainteresovanost za jezgrasta voća, međutim, od kada se pojavila kompanija „Ferero“ situacija se promenila kada je leska u pitanju. Trudimo se da obnovimo sortiment leske kako bismo došli do kvalitetnih sadnica koje će dati veće prinose i zadovoljiti sva tržišta“ – objašnjava domaćin Petrović.\nU poslednje vreme velika je potražnja za sadnicama lešnika a najzastupljenije sorte su „tonda đentila dela lange“, „tonda đentila romana“, „rimski lešnik“, „halški džin“ i druge, pa samim tim ove sadnice su i najzastupljenije u rasadniku. Do sada od ukupne proizvodnje sadnica računajući i lesku, koja je najzastupljenija, iz ovog rasadnika se na strana tržišta plasira 10 odsto ukupne proizvodnje, a 90% uglavnom poznatim kupcima u našoj zemlji, koji svake godine kupuju nove sadnice da bi proširili svoju plantažu.\nPo podacima u svetu, najveći proizvođači leske su Turska sa 800.791 tona, zatim sledi Italija sa 111.841 tona, pa Azerbejdžan sa 29.194 tone i dalje SAD sa 29.030 tona, Španija sa 24.330 tona i druge. Turska snabdeva svetsko tržište plodovima leske sa oko 75,8%. Vrednost oljuštenog lešnika (jezgre) na svetskom tržištu trenutno iznosi 7,8 eura po kg.\nU Srbiji, ne postoje statistički podaci o površinama, broju stabala, prinosima i proizvodnji leske a procena je da domaća proizvodnja iznosi od 800 do 1000 tona. Takva proizvodnja ne podmiruje ni 5 do 10% od godišnjih potreba konditorske industrije naše zemlje. U velikoj meri, u Srbiji, preovlađuje uvoz (90-95%) nad izvozom, odnosno proizvodnja je 3-4 puta manja od uvoza.\nSamim tim, što je u našoj zemlji umereno kontinentalna klima koja pogoduje i pruža mogućnost za uspešno gajenje leske, te njeno lako razmnožavanje vegetativnim putem treba da podstakne nove proizvođače da se okrenu ovom poslu i doprinesu podizanju novih savremenih plantažnih zasada, na znatno većim površinama.\nSvi zaiteresovani Petra Petrovića mogu kontaktirati putem telefona 063.76.77.56.2 i informisati se na internet adresi.\ntop vesti, sjajne vesti, krusevac, sadnice, petar petrovic, konjuh, lesnik, rasadnik lesnik, voce\nProizvodnja sadnica već 50 godina porodični posao Petra Petrovića iz Konjuha postavio Nikola Z 15.10.2015


Ivan Bogdanov - Blic Sport\nUVERTIRA Nemački mediji se plaše Bogdanova i 5.000 “delija” /VIDEO/\nPanika u Nemačkoj... Crvena zvezda u četvrtak gostuje Kelnu, a mediji u ovoj zemlji strahuju pred meč drugog kola Lige Evrope (četvrtak 19.00).\nMirkov: Bogdanov "oduvao" žandarmeriju, pa oslobođen\nKomesar za bezbednost Fudbalskog saveza Srbije (FSS) Milivoje Mirkov rekao je da u državi ne postoji politička volja kada je u pitanju rešavanje problema huliganizma u sportu.\nBogdanovu zabranjen ulaz na mečeve reprezentacije Srbije\nNavijač Crvene zvezde Ivan Bogdanov neće moći da prisustvuje utakmicama Srbije pošto mu je izrečena mera zabrane koja je stupila na snagu, rekao je za "Alo!" komesar za bezbednost Fudbalskog saveza Srbije Milivoj Mirkov.\nBogdanov ušao na teren za vreme prekida\nNavijač Crvene zvezde Ivan Bogdanov ušao je na teren stadiona u Humskoj za vreme prekida meča između fudbalera Srbije i Albanije.\nDženkins tvrdi da nije napadnut, Zvezda ističe: Ne stidimo se svojih navijača\nKošarkaš Crvene zvezde Telekom Čarls Dženkins izjavio je za klupski internet sajt da nije doživeo bilo kakvu neprijatnosti u noći posle trijumfa u 126. večitom derbiju.\nBogdanov: Nisam marioneta, nisam uzeo novac\nIvan Bogdanov, glavni odgovorni za nerede na stadionu Luiđi Feraris u Đenovi, oglasio se iz zatvora "Pontedećimo" tvrdeći da nije uzeo nikakav novac kako bi prekinuo meč između Srbije i Italije, prenosi "Sport".\nIvan Bogdanov, kolovođa velikih nereda koji su doveli do prekida utakmice Italija – Srbija, pokušao je da pred italijanskim organima opravda divljačko ponašanje tvrdeći da je do incidenata došlo jer je grupa navijača stigla na stadion u alkoholisanom stanju.


Ljubav u doba korone: Pretvarao se da je čistač da bi se ušunjao u Nemačku\nZivot i stil - Petak 15.05.2020 - 12:15\nMladi Amerikanac je i pored zabrane ulaska stranim državljanima u Nemačku pokušao da se ušunja u zemlju tako što se po izlaska iz aviona pretvarao da je aerodromski čistač\nMorao da vidi devojku u koju je zaljubljen FOTO: AP\nMladi Amerikanac koji je i pored zabrane ulaska stranim državljanima u Nemačku pokušao da se ušunja u zemlju tako što se po izlaska iz aviona pretvarao da je aerodromski čistač, uhvaćen je u pokušaju prevare i vraćen u SAD.\nMladić je, kako prenose mediji, po sletanju obukao odelo slično onom koje nose čistači, uzeo prvu kantu i pretvarajući se da radi pokušao da prođe pored carinika kako bi u vreme zabrane ulaska strancima zbog epidemije korona virusa mogao da poseti devojku.\nPolicija je saopštila da je muškarac navukao prsluk kakav nose čistači, uzeo dve vreće smeća u pokušaju da uđe u Nemačku, pošto je stigao na aerodrom u Frankfurt iz Vašingtona.\nNadležni su alarmirali policiju, koja je potom privela mladića (20). On je priznao da je očajnički želeo da vidi devojku u koju se zaljubio dok je bila na studijama u Americi i da nije mogo da smisli drugačiji način za ulazak u zemlju.\nNije želeo da oda identitet devojke da joj ne bi pravio problem, dodaju mediji, a nakon ispitivanja, a kako je utvrđeno da nema kriminalni dosije, mladi Amerikanac je vraćen u Vašington.


U Beogradu "vri" od ljudi: Krcata bašta u Knez Mihailovoj (FOTO)\nVeliki broj ljudi koji se ove subote može videti u centru Beograda “izazvalo” je lepo vreme, ali i organizovana vakcinacija za građane susednih zemalja koji su u velikom broju došli u Srbiju da prime cepivo, od kojih će mnogi provesti vikend u glavnom gradu.\nBeograd i Srbija su danas “centar regiona” za vakcinaciju.\nVeliki broj građana je došao da se vakciniše na Beogradski sajam, redovi su duži nego inače, a u njima su i brojni stranci i državljani susednih zemalja, najviše iz Bosne i Hercegovine i Severne Makedonije.\nPored toga, na poziv Privredne komore Srbije, došao je i veliki broj privrednika iz regiona za koje je takođe organizovana vakcinacija.\nPrema rečima četvoro Sarajlija koji su samoinicijativno i bez prethodne prijave došli da se vakcinišu, gužve su ogromne, a redovi su dugački nekoliko stotina metara.\nIako su planirali da se odmah po prijemu vakcine vrate u Sarajevo, po dolasku na sajam uvideli su da najverovatnije neće stići na red, te da će morati da prenoće u Beogradu, kako bi se vakcinisali u nedelju.\nOtud je i povećana potražnja za smeštajem u Beogradu, a i broj ljudi koji se mogu sresti u centru grada.\nTako da, uz lepo vreme koje je “poteralo” ljude napolje, ne čudi što na potezu od Knez Mihailove do Kalemegdana “vri” od ljudi.\nIako su ugostiteljski lokali zatvoreni, mnogi su se snašli tako što su uzeli kafu za poneti i u centralnim ulicama seli u bašte kafića koji, iako ne rade, nisu sklanjali stolice i stolove.


Tajani: Crna Gora u EU do 2025, nadam se da će izbori stabilizovati Uniju :: Politika\nTajani: Crna Gora u EU do 2025, nadam se da će izbori stabilizovati Uniju\nIskreno vjerujem da će Crna Gora do 2025. godine imati svoje mjesto u Evropskom parlamentu, kazao je u izjavi za Pobjedu predsjednik te visoke institucije Evropske unije Antonio Tajani.\n“Ja vjerujem da će Crna Gora biti dio Evropskog parlamenta do 2025. godine. Taj datum priželjkuje Evropska komisija, ali i ja”, rekao je Tajani.\nUpitan kako bi ishod predstojećih izbora za Evropski parlament, koji će biti održani od 23. do 26. maja naredne godine, mogao uticati na dalji proces proširenja, Tajani je rekao da se nada dobrim rezultatima koji će prije svega ići u korist stabilnosti Evropske unije.\n“Vjerovatno će Evropska narodna partija biti prva partija narednog saziva Evropskog parlamenta. Onda bi se morala obezbijediti i većina prilikom glasanja za novi sastav Evropske komisije. Sve u svemu, ja mislim da primarni cilj treba da bude stabilnost Evropske unije”, zaključio je Tajani.\nOn je početkom ovog mjeseca u sjedištu EP u Strazburu razgovarao sa crnogorskim predsjednikom Milom Đukanovićem i tom prilikom, takođe, ocijenio kako je evropski put Crne Gore “nepovratan” a naše liderstvo “neupitno”.\nCvrtila: Istraga o Mateju puna je rupa, evo zašto srpskoj policiji nije u interesu da otkrije je li ubijen\nPogledajte: Navijači reprezentacije Crne Gore organizovali bakljadu u ponoć na Sastavcima\n00:32 ➔ 09:16\nPorfirije Perić 23-24. maja u Skoplju, Makedonci pitaju samo jedno – donosi li pismo SPC za Vartolomeja, kako bi od Carigrada dobili tomos


Predsjednik Srbije primio vakcinu protiv korona virusa: Aleksandar Vučić se vakcinisao kineskim cjepivom u Rudnoj Glavi! | Region\nPredsjednik Srbije primio vakcinu protiv korona virusa: Aleksandar Vučić se vakcinisao kineskim cjepivom u Rudnoj Glavi! | MONDOBA\nPredsjednik Srbije primio vakcinu protiv korona virusa: Aleksandar Vučić se vakcinisao kineskim cjepivom u Rudnoj Glavi! 0 Podijeli Podijeli na facebook Podijeli na twitter Podijeli na viber Pošalji na mail\nAutor Dragana Božić 06.04.2021. / 12:31\nPredsjedniku Srbije je prvo izmjeren pritisak i provjereno zdravstveno stanje, a zatim je vakcinisan protiv korona virusa.\nPrije nego što je vakcinisan, predsjednik Srbije je bio u centru mjesta gdje je razgovarao sa mještanima o problemima u tom mjestu. Pored predstavnika lokalne samouprave Borskog okruga, sa predsjednikom Srbije je i ministar zdravlja Zlatibor Lončar.\nPredsjednik Srbije nakon vakcinacije nastavlja posjetu u ovom mjestu i Borskom okrugu. Ranije su se mještani pripremili za doček predsjednika Srbije, a na ulicama su zakačene i srpske zastave.\nInače, predsjednik Srbije je prošle nedjelje najavio da će, ukoliko nova isporuka kineskih vakcina stigne u Srbiju, on otputovati u Rudnu Glavu da primi cjepivo.\n"Odoh u Rudnu Glavu, u Majdanpek da se vakcinišem da prestanu da me lažno proglašavaju antivakserom", rekao je Vučić nedavno, uz opasku da su ga tako lažno predstavljali kada je htio prvi da primi vakcinu, da se pobrinuo za sebe, a da ga je briga za narod.\nAleksandar Vučić vakcina koronavirus Srbija


Izvor: OkRadio.rs, 01.Okt.2020, 10:19\nVlada Republike Srbije saopštila je danas da je prijava poslodavaca za učešće u programu "Moja prva plata" završena, pri čemu je pristiglo više od 10.000 prijava zainteresovanih kompanija, koje su oglasile približno 17.000 pozicija za 28.000 radnih mesta. Zbog velikog interesovanja poslodavaca za program i najvećeg broja pristiglih prijava u poslednja dva dana roka za prijavu kompanija, otvaranje prijava za mlade ljude koji su zainteresovani da otpočnu svoju radnu karijeru pomereno je za 8. oktobar. U toku je pažljiva provera ispunjenosti uslova kompanija za učešće u programu i stručno definisanje svih pozicija. Pri tome, više od 70 odsto pozicija koje...\nIzvor: Bor030.net, 01.Okt.2020\nNa poziv republičke vlade za učešće u programu “Moja prva plata” stiglo je više od 10.000 prijava zainteresovanih kompanija, koje su oglasile približno 17.000 pozicija za 28.000 radnih mesta. Zbog velikog interesovanja poslodavaca za program i najvećeg broja pristiglih prijava u poslednja...


Izetbegović: Mislim da neće biti izbora u Mostaru @ Cafe.ba\nSrpskom zetu zaplijenjena jahta vrijedna 400 miliona evra Ima 48, a izgleda kao da joj je Funkcionerka Rada Evertonu: Idi u Brazil pa pokazuj Želio da bude načelnik, razmišljao je o odlasku Izetbegović: Mislim da neće biti izbora u Mostaru Bosna i Hercegovina\nIzvor: N1 07.06.2016 u 19:34 h\nFOTO: YouTube Screenshot Lider Stranke demokratske akcije (SDA) Bakir Izetbegović je s manje optimizma od sugovornika ocijenio sastanak stranačkih lidera koji je danas održan u Sarajevu u zgradi Predsjedništva BiH u pokušaju dogovora za deblokadu izbornog procesa u Mostaru.\nIvanić od Čubrilovića zatražio sjednicu Narodne skupštine zbog revizije tužbeDa li će poskupiti školarina u RS?Vučić i Nikolić sutra sa Dodikom i Ivanićem u Beogradu o Za razliku od drugog učesnika sastanka, lidera Hrvatske demokratske zajednice BiH Dragana Čovića, koji je siguran da će lokalni izbori u Mostaru biti održani 2. oktobra, Izetbegović ne dijeli taj optimizam.\n"Volio bih da bude kako je kolega rekao, ali cijenim da tako neće biti", izjavio je Izetbegović.\n"Nismo našli taj mehanizam. Barem principe treba prihvatiti pa krenuti s Izbornim zakonom", dodao je Izetbegović.\nNisu postignuti posebni pomaci, generalna je ocjena lidera Stranke demokratske akcije o današnjem sastanku.\nKao i Čović te treći učesnik, lider Saveza za bolju budućnost BiH Fahrudin Radončić, Izetbegović je potvrdio da predstoji sastanak ogranaka njihovih stranaka u Mostaru u pokušaju da one usaglase principe za rješenje koje bi potom eventualno usuglasili lideri.\nRadončić je u izjavi novinarima istaknuo da izostanak dogovora o jednom pitanju ne znači automatski da je upitna i koalicija stranaka koje su lideri predstavljali na ovom sastanku.


Pokrenimo program rane stimulacije dece u riziku - Društvo za cerebralnu i dečiju paralizu Ivanjica\nGlavniKorisnik April 28, 2022\t No comments\nŽelimo da pokrenemo program rane stimulacije dece u riziku kako bismo podigli svest u drustvu i kako bi deca mogla da rastu i razvijaju svoje potencijale. Rano detinjstvo je period neograničenih mogucnosti, vreme kada se detetove sposobnosti razvijaju brže nego ikada i predstavljaju ključne temelje zdravlja, učenja i ponašanja za ceo život.\nEmocionalni, socijalni i fizički razvoj male dece ima direktan uticaj na njihov ukupan razvoj. Zato je razumevanje potrebe za ulaganjem u veoma malu decu toliko važno.\nDruštvo za cerebralnu i dečiju paralizu Ivanjica je socio-humanitarna organizacija osnovana 2002. godine na inicijativu osoba sa invaliditetom i grupe roditelja dece sa invaliditetom. Naš cilj je pružanje svih vidova podrške i pomoći osobama sa smetnjama u razvoju, kao i doprinos većem senzibilitetu društva za potrebe ugroženih lica i poboljšanje njihovog kvaliteta života u zajednici.\nU opštini Ivanjica trenutno ne postoji usluga koja je usmerena na stimulaciju ranog razvoja dece u riziku, a sve je više dece sa smetnjama u razvoju, kojima je neophodna podrška za dalji rast i razvoj. Potrebno je omogućiti tim malisanima da uče i napreduju , jer svako dete treba da ima mogućnost odrastanja u okruženjima pogodnim za razvoj njihovog mozga. Zato smo se odlučili da pokrenemo kampanju kojom ćemo skupiti potrebna sredstva za proširenje stručnog tima i nabavku potrebne opreme.\nKako bismo ovu uslugu omogućili što većem broju dece, potrebno je da proširimo broj stručnih radnika kao i da unapredimo opremu. Za ovo nam je potreban iznos od 600.000 dinara, i ovim putem vam se obraćamo za podršku.\nVašom donacijom ćete omogućiti da deca u riziku imaju svakodnevnu podršku, njihovo aktivno uključivanje u zajednicu, kao i bolji kvalitet života.\nAngažovanje defektologa na period od šest meseci: 200.000 RSD\nAngažovanje logopeda na period od šest meseci: 200.000 RSD\nOprema za razvoj grube i fine motorike 100.000 RSD\nDidaktički materijali 100.000 RSD\nKampanju možete podržati online donacijom na Donacije.rs ili uplatom na tekući račun Društva za CDP Ivanjica. Za uplate na tekući račun:


VojvodinaCafe - "Zov ravnice" na Štrandu\nVest objavljena: 08.06.2011 17:56\nU pitanju su prvi internacionalni festival muzike i igre, kao i predstavljanje turističke ponude Novog Sada i Vojvodine, koji će posetiocima biti otvoreni od 9h ujutro do ponoći. Iz Folklornog udruženja "Veliko kolo" i Turističke organizacije Novog Sada koji su organizatori ovih događaja poručuju da za sada ima dve hiljade prijavljenih učesnika kako iz zemlje, tako i iz regiona, ali da to nije konačan broj.\nDirektorka JKP "Gradsko zelenilo" Nataša Rašeta najavila je čitav niz događaja koji će se održati u okviru ovih manifestacija: "Tu su još i Štrudlijada sa učesnicima iz Novog Miloševa kao i Škembićijada iz Žablja", poručuje Rašeta.\nPredstavnica Turističke organizacije Novog Sada Tihana Vidaković izjavila je da ovakvi događaji doprinose tome da Novi Sad postaje sve prepoznatljiviji na turističkoj mapi Srbije, ali i Evrope. "Novi Sad beleži povećanje broja dolazaka kako domaćih, tako i stranih turista, ali ne samo dolazaka već je povećan i broj noćenja", izjavila je Vidakovićeva i dodala da će ova organizacija nastojati da se taj trend nastavi i u narednim godinama.\nU okviru "Zova ravnice" učestvovaće i izvođači iz Sijera Leonea, a najveća zvezda biće Nikola Kostić poznatiji kao LEE MAN čiji je nastup zakazan za 9. jun.


Ministarstvo kulture i informisanja nije pozvalo na zabranu ili kažnjavanje lista Danas zbog karikature Predraga Koraksića Korakaa objavljene na naslovnoj strani, niti je prijavilo Savetu za štampu, samo je upotrebu nacističkih simbola ocenilo kao neprimerenu, ističe za Danas nadležni ministar Vladan Vukosavljević.\nOn dodaje da je svako korišćenje simbola najvećeg užasa u 20. veku, pa čak i u satiričnom kontekstu odnosno na karikaturi, podsećanje na najstrašniju uspomenu čovečanstva.\nVukosavljević podseća da ovo nije prva reakcija resornog ministarstva na ovakve slučajeve i podseća da su osudili ranije i naslovnu stranu nedeljnika NIN na kojoj je pisalo „Radni logor Srbija“, a koja je bila ilustrovana fotografijom ulaza u Aušvic.\n„U oba slučaja radi se o upotrebi asocijacija na nacizam. U slučaju karikature u vašem listu u kontekst sa nacizmom, odnosno Hitlerom i Gebelsom, dovode se narodni poslanici. Ministarstvo smatra kao neprimereno korišćenje tih simbola i povezivanje bilo kog aktera sa naše scene sa nacizmom, bilo da je iz vlasti ili opozicije. Da je i neki provladin list ili bilo ko drugi objavio, na primer, da Ante Pavelić prehranjuje nekog lidera opozicije u Srbiji, takođe bismo ovako reagovali“, objašnjava ministar kulture i informisanja.\nNa pitanje zašto sada reaguju, kada je nedavno državni sekretar u Ministarstvu Aleksandar Gajović rekao za naslovnu stranu Ilustrovane Politike na kojoj je pisalo „Psi su pušteni“ i bila fotografija listova Danas, Vreme i NIN da nisu nadležni da komentarišu sadržaj, Vukosavljević kaže da je ta izjava Gajovića bila prilično neprecizna.\nOn smatra da je poruka sa naslovne strane Ilustrovane Politike bila neukusna, kao što neretko imamo primere u mnogim „provladinim i takozvanim nevladinim medijima“.\n„Ne vredi da Ministarstvo kulture svaki drugi dan reaguje na neukusni sadržaj u medijima. Uzdržavamo se od komentarisanja sadržaja jer je tržište medija u Srbiji prilično kontaminirano, pogotovo jakim političkim strastima. Dešavaju se komplikovane situacije koje se često dodiruju sa donjom granicom dobrog ukusa. Izuzetak za reakciju je poigravanje sa simbolima nacizma i njihovom nosiocima“, napominje Vukosavljević.\nPovodom pitanja da komentariše naslovne strane tabloida na kojima se skoro svakodnevno krše ljudska prava i stavljaju skandalozni naslovi, ministar kulture je odgovorio da je Ministarstvo u više navrata podnosilo prijave i Savetu za štampu.\nTri prijave Savetu za štampu\nU Savetu za štampu ističu da se Ministrarstvo kulture, od kada je ministar Vladan Vukosavljević, žalilo ovom samoregulatornom telu tri puta. Na sajtu Saveta za štampu se ističe da su dve žalbe bile protiv Srpskog telegrafa i jedna protiv Blica, a sve tri su bile u vezi sa pisanjem o radu Ministarstva.\nSnajperi koji su ubili Đinđića i građane Sarajeva nisu bili nacrtani\nRomčević o karikaturi: Humor je nezgodna stvar, jer je i test inteligencije (VIDEO)\nDanas Karikatura Predrag Koraksić Koraks Vladan Vukosavljević\n← Milićević: Kopernikus vredi 37,5 miliona evra\nKarikature Petričića i Koraksa uklonjene iz biblioteke u Lazarevcu →


Stopa obuhvata dece obaveznom vakcinacijom preko 90 odsto | (Vesti - 15. 04. 2021) Subotica.com\nStopa obuhvata dece obaveznom vakcinacijom preko 90 odsto\n15.04.2021. u 13:20h\nUprkos pandemiji virusa kovid-19, stopa obuhvata dece obaveznom vakcinacijom u Severnobačkom okrugu je ostala stabilna i iznosi preko 90 odsto za sve vakcine, podaci su sa kojima obeležavamo ovogodišnju Evropsku nedelju imunizacije. Stručnjaci podsećaju da su vakcine efikasno preventivno sredstvo u borbi protiv raznih bolesti, zahvaljujući kojima su istrebljene velike boginje, a na korak od toga je i dečija paraliza.\nDok se imunizacija stanovništva protiv virusa kovid-19 odvija ubrzanom dinamikom, Udruženje pedijatara Srbije je sredinom marta upozorilo da je tokom pandemije stopa obavezne vakcinacije dece u našoj zemlji opala za 25 do 30 odsto, što potencijalno može da dovede do epidemije malih boginja i nove ozbiljne zdravstvene krize. Međutim, u Severnobačkom okrugu nema razloga za brigu, kaže dr Nebojša Bohucki, epidemiolog Zavoda za javno zdravlje Subotica, jer stopa obuhvata dece obaveznom vakcinacijom iznosi preko 90 odsto.\n- Za razliku od nekih drugih okruga u našoj zemlji, u Severnobačkom okrugu samo nekoliko vakcina koje su predviđene Kalendarom obavezne imunizacije nije postiglo željeni obuhvat od 95 odsto, ali su sve iznad 90 odsto. To je izuzetno dobro, jer kada govorimo o zaraznim bolestima, najvažniji je kolektivni imunitet i da se on održava, uprkos vanrednoj situaciji vezanoj za kovid - kaže dr Bohucki.\nKalendar obavezne imunizacije podrazumeva da se, po rođenju, deca vakcinišu protiv tuberkuloze i hepatitisa B, a nešto kasnije primaju još i vakcinu protiv oboljenja izazvanih streptokokom pneumonije, petovalentnu "Pentaxim" vakcinu koja šiti od difterije, tetanusa, velikog kašlja, dečije paralize i oboljenja izazvanih hemofilusom influence tip b, kao i "MMR" vakcinu koja štiti od malih boginja, zaušaka i rubele. Svaka od ovih vakcina daje se u određenom uzrastu i dozama, a na ovaj način deca su zaštićena od čak 11 bolesti.\n- Od ove godine se ne daje revakcina protiv dečije paralize u 14. godini. Ona je ukinuta, te u 14. godini deca dobijaju vakcinu samo protiv difterije i tetanusa, a takođe se isključivo prešlo na primenu mrtve vakcine protiv dečije paralize, jer je ova bolest pred eradikacijom, odnosno iskorenjivanjem uzročnika bolesti sa planete Zemlje - objašnjava dr Bohucki, dodajući da je upravo to najveći uspeh vakcinacije. - Za sada je iskorenjena variola vera ili velike boginje, a sledeća bolest je dečija paraliza, tako da je poslednji korak ka eradikaciji da se prestane sa upotrebom žive vakcine koje se svi sećamo, one dve kapi na kašičicu ili kocku šećera, i pređe na mrtvu vakcinu.\nKada su u pitanju druge zarazne bolesti, zahvaljujući obaveznoj vakcinaciji neke od njih su eliminisane, poput difterije koja se već godinama ne javlja ili tetanusa koji beleži do dva slučaja na milion stanovnika, dok su ostale bolesti stavljene pod kontrolu, odnosno imaju stabilne vrednosti bez porasta. Međutim, kako ističe dr Bohucki, ovakvu kontrolu moguće je održavati samo ako se kontinuirano održava vakcinalni obuhvat.\n- Najbolji primer za to je su male boginje, koje godinama nismo beležili, a onda smo ne tako davno imali epidemiju u našoj zemlji. Dakle, čim padne vakcinalni obuhvat, bolest preuzima kontrolu - ističe dr Bohucki, podsećajući na važnost vakcinacije. - Nakon pranja ruku, upotrebe higijenski ispravne vode i termičke obrade namirnica, četvrta aktivnost po značaju, koja je dovela do spasavanja stotina miliona života, jeste vakcinacija. Vakcina je izuzetno efikasno preventivno sredstvo, kojom neke bolesti možemo trajno da odstranimo, a neke da dovedemo do toliko malog javljanja da nemaju nikakav javno-zdravstveni značaj, pod uslovom da se stalno održava vakcinalni obuhvat. Drugim rečima, sve dok ima uzročnika bolesti na planeti, nema predaha.\nzavod za javno zdravlje vakcinacija stanovništva subotica vakcinisanje vakcinacija imunizacija dr nebojša bohucki\npre 14 minuta i 4 sekunde\npre 38 minuta i 4 sekunde


- Podaci o kretanjima u proizvodnji već nam pokazuju da su za električne automobile potrebni sasvim drugačiji delovi od motora sa unutrašnjim sagorevanjem. Međutim, ova transformacija tek treba da se ispolji u istoj meri kod broja zaposlenih, kaže Oliver Falk, direktor IFO-vog centra za industrijsku organizaciju i nove tehnologije.\n- Održavanje paralelnih proizvodnih struktura zahteva i dalje mnogo osoblja, objašnjava Falk.\n- Budući da su kompanije već svesne toga, imaju priliku da blagovremeno preduzmu odgovarajuće mere, poput prekvalifikacije i daljeg usavršavanja, ističe Falk.\nVAZDUŠNI FILTER NA ČETIRI TOČKA U Kini predstavljen električni automobil koji prečišćava vazduh\nPrema rečima Klemensa Fuesta, predsednika IFO instituta prelazak na elektromobilnost je veliki izazov, posebno za dobavljače automobilske industrije, gde su dominantne srednje kompanije.\n- Važno je zadržati visokokvalifikovana radna mesta u preostaloj proizvodnji motora sa unutrašnjim sagorevanjem i u električnim vozilima ne kočeći strukturne promene, poručuje Fuest.